
INTRODUCERE LA ARTICOLUL 
“PREFAŢĂ LA ÎNŢELEPCIUNEA CABALA” 


Toate introducerile elaborate de Rav Y. Ashlag (Baal HaSulam) sunt 
scrise pentru a permite cititorului să intre în materialul esențial, să 
îl înțeleagă și să-l absoarbă. De asemenea, toate introducerile sunt 
compozitii cabaliste separate, avand propria lor putere si 
profunzime spirituala. 


1) Se spune în Cartea Zohar (porțiunea săptămânală Tazriya, 
p.40): “Toate lumile, de Sus şi de jos, se află în interiorul 
omului. Tot ceea ce este creat în lume este pentru om şi totul 
trăieşte şi se dezvoltă datorită omului. 


"Este necesar să înțelegem: Oare omul nu este mulțumit de 
această lume şi de tot ce există în ea pentru a-l servi şi a-l 
dezvolta, încât îşi doreşte şi Lumile Superioare? 


Tora este o carte cabalistică. A fost scrisă de cel mai mare 
Cabalist, Moise. Cartea Zohar este un comentariu cabalistic al Torei. 
Cartea Zohar, ca și Tora, este împărţită în 5 cărți și în porţiuni 
săptămânale. Unul dintre capitolele săptămânale este intitulat 
"Tazriya”. 

A fost spus: "Creatorul a creat omul cu un nume complet. Și tot 
ceea ce este creat este absolut perfect; totul se găsește în el”. Din 
afirmaţia de mai sus, vedem că toate lumile, atât cea Superioară cât 
și cea inferioară, tot ceea ce le umple și le animă, totul cu exceoţia 
Creatorului, se află în om. 


2) Pentru a explica cele de mai sus, ar trebui expusă întreaga 

înțelepciune Cabala. Studiind în continuare, semnificația 

acestor formulări va fi dezvăluită într-o etapă ulterioară. 

Ideea este că intenția Creatorului este aceea de a dărui bucurie. 

În momentul în care Creatorul şi-a pus în gând să creeze 

suflete și să le încânte, acestea au apărut instantaneu înaintea 

Lui în perfecțiunea şi solemnitatea lor. Ele au fost pline de o 

infinită plăcere, pe care Creatorul s-a gândit să le-o dăruiască. 

Gândul său singur a finalizat întreaga Creaţie fără să fi 

necesitat acțiuni fizice. 

Drept urmare se pune întrebarea: De ce a creat El lumile, 
restricție după restricție, până la relativ mica noastră lume 
pentru ca apoi să îmbrace sufletele - ființele create - în 
neînsemnatele trupuri ale acestei lumi? 


Dacă Creatorul este omnipotent, de ce nu i-a dat El omului tot 


ce este necesar? De ce nu a permis El fiecăruia dintre noi să facem 
ceva prin propria noastră voință? Dacă numai dorința ar fi fost 
suficientă, fiecare dintre noi am fi creat o lume mult mai bună decât 


aceasta. De ce atunci Creatorul a făcut totul în felul acesta? 
Dacă suferim acum, indiferent sub ce formă, pentru a avea un 
beneficiu în viitor - acesta este, şi el, un indiciu al imperfecțiunii. 


3) Răspunsul se găseşte în cartea lui Ari, "Pomul vieții”.”... 
Totul este creat de El pentru a demonstra perfecțiunea 
acțiunilor Sale”. Trebuie, totuşi, să înţelegem: cum poate o 
astfel de acțiune imperfectă să provină de la Creatorul perfect? 
În plus, ființele create trebuie să se corecteze şi să se ridice 
spiritual prin acțiuni în această lume. 


De ce a creat El o astfel de lume, aparent inferioară, având 


trupuri imperfecte pentru a pune în ele suflete infinite? A fost oare 
făcută astfel încât ele să poată descoperi după aceea ce înseamnă 
perfecțiunea? Asta înseamnă că, cea mai neînsemnată lume și cel 
mai neînsemnat om, au fost create de către Creator pentru ca omul 

însuși să trebuiască să năduşeacsă până să atingă perfecțiunea. Este 
oare acesta scopul şi este aceasta perfecțiunea acțiunilor 
Creatorului? 
Fapt este că, în suflete, ar trebui să distingem două părți : 
lumina și vasul. Esenţa sufletului este vasul său (Kli), iar 
abundența cu care creatorul a gândit să încânte sufletele este 
lumina (Ohr), care umple vasul. 


De vreme ce Creatorul s-a gândit să dea plăcere sufletelor, El a 
fost nevoit să-l croiască pe acesta sub forma unei dorințe de a 
primi încântare. Dimensiunea dorinței de a primi plăcere 
determină cantitatea de plăcere primită. Trebuie să ştim că 
dorința de a primi plăcere constituie esența sufletului. Ea este 
creată din nimic şi este numită ”Kli” - vasul sufletului. 
Abundenţa şi încântarea care umplu vasul sunt definite ca fiind 
lumina sufletului, emanând de la Creator. 


Această lumină se răspândește de la Creator. Numai vasul (K/i- 
ul), dorinţa, este cel care a fost creat. Lumina emană ca plăcere de la 
Însuși Creatorul și umple vasul. Cu alte cuvinte, obiectivul principal 
a fost acela de a oferi, iar cel secundar - crearea cuiva care să 
dorească să primească plăcere. În mare, există două componente în 
creaţie: 

1. Vasul - dorinţa de a primi plăcere, sufletul, Adam HaRişon, 

creaţia. 


2. Încântarea care a emanat de la Creator. 


4) Creatia este ceva ce nu a existat înainte, adica este ceva născut 
din nimic. Totuşi, cum ne putem imagina ceva inexistent în 
Creator? El trebuie să includă absolut totul. S-a spus că 
întreaga creație nu este decât un vas (un Kli) al sufletului, o 
dorință de a primi plăcere. Deci este foarte clar că o astfel de 
dorință este absentă în Creator. Prin urmare, dorința de a primi 
este o creație complet nouă, inexistentă înainte şi definită ca 
fiind născută din nimic. 

Nu ne putem imagina ce înseamnă "nimic". Tot ceea ce există în 
lumea noastră are propria preistorie, forma sa anterioară; se naște 
din ceva. De exemplu, materia solidă a fost formată din gaz. Ce 
înseamnă să fii format din nimic? Nu putem înțelege acest lucru. 
Mai târziu însă, pe măsură ce înţelegem spiritualitatea, vom deveni 
participanţi la înțelegerea acestui proces. 


5) Trebuie să ştim că, în spiritualitate, a fi apropiat şi fi depărtat 
sunt două stări determinate de echivalenţa (similaritatea) sau 
disparitatea proprietăților. Dacă două entități spirituale au 
aceeaşi formă, adică aceleaşi proprietăți, ele sunt legate între ele 
constituind un singur întreg. Dacă nu există nicio disparitate 
între cele două entităţi, ele nu pot fi divizate în două părți. 
Distincția este posibilă numai dacă există o diferență între 
proprietățile lor. 

Gradul de disparitate între proprietățile lor va determina 
distanța dintre ele. Dacă toate proprietățile a două entități 
spirituale sunt opuse, ele sunt infinit îndepărtate una de 
cealaltă, adică într-o stare de distanțare absolută. 


În lumea noastră, când spunem că un obiect se aseamănă cu 
altul, înseamnă că ambele există, dar sunt identice. În lumea 
spirituală, acest lucru este imposibil. Totul acolo diferă prin 
diferenţele dintre proprietăţilor lor. Dacă nu există nicio disparitate, 
cele două entităţi se îmbină și formează una singură. Dacă există o 
asemănare parțială a proprietăţilor, atunci ele se îmbină în 
proprietățile lor comune ca două cercuri suprapuse. Un segment al 
unui cerc se suprapune cu un segment al celuilalt, formând astfel o 
zonă comună. 

În lumea spirituală, există două proprietăţi: (i) "a primi plăcere" 
şi (îi) "a dărui plăcere”. Nu există nimic altceva decât acestea două. 
Dacă vom încerca să le juxtapunem una peste alta, vom vedea că 
sunt complet opuse și nu au nici un punct de contact între ele. Cu 
toate acestea, dacă proprietatea "de a primi” este schimbată în 

proprietatea "de a dărui", adică creaţia și Creatorul vor avea câteva 
dorinţe comune, atunci se vor apropia mai mult și se vor conecta 
prin aceste proprietăţi. Restul dorințelor lor opuse vor rămâne 
depărtate unele de celelalte. Iniţial creaţia a fost concepută ca fiind 
absolut opusă Creatorului. 


6) Gândirea umană nu este capabilă să cuprindă perfecțiunea 
infinită a Creatorului. Nu există nici o modalitate de a o 
exprima sau descrie. Cu toate acestea, simțind influența Lui, 
putem înţelege că El doreşte să ne facă plăcere, căci singurul Său 
scop este să ne dăruie plăcere, să ne umple cu fericire. 
Proprietățile sufletelor sunt absolut opuse celor ale Creatorului. 
În timp ce El este un dăruitor fără urmă de dorinţă de a primi 
în El, sufletele au fost create numai cu dorința de a primi 
bucurie. Prin urmare, nu există o antiteză mai mare a 
proprietăților şi a îndepărtării unul de celălalt decât aceasta. 
Aşadar, dacă sufletele ar fi rămas în dorința lor egoistă de a 
primi plăcere, ele ar fi fost despărțite pentru totdeauna de 
Creator. 


Nici un cuvânt al limbii noastre nu Îl poate descrie pe EI, 
întrucât suntem distanţaţi de El prin proprietăţile noastre și nu Îl 
putem simți. 

Merită să subliniem aici că această Introducere a fost scrisă de 
un om, Baal HaSulam, care a căpătat totul în sine însuşi. El spune că 
a simţit Creatorul și acțiunile Sale, a văzut bunătatea Lui absolută. 
La nivelul nostru de înțelegere, suntem încă incapabili să simțim 
acest lucru. 

De ce oare nu este suficient doar să-ți dorești încântarea pentru 
a o şi primi? De ce trebuie să mă apropii de Creator, să-mi fac 
proprietăţile echivalente cu ale Lui, să fuzionez cu El în totalitate? 
De ce nu ar putea El să creeze o astfel de stare în care creaţia să 
primească, pe de o parte, plăcerea şi, pe de altă parte, să dăruie 
plăcere aşa cum face Creatorul? De fapt, atunci Corecţia Finală ar 

veni imediat, creaţia ar fuziona cu Creatorul, fiind umplută de 
lumina Lui, devenind totodată echivalentă cu Fl. 

De ce trebuie să împlinim acest întreg proces evolutiv, să 
percepem fiecare dorință ca fiind egoistă și opusă Creatorului; apoi 
să o corectăm, să o facem altruistă, similară cu El? De ce trebuie să 
simţim cum ne apropiem de EI, să fuzionăm cu El? Ce obținem din 
asta? 


7) Acum putem înțelege ceea ce este scris în cartea "Pomul 
vieții” 


". Crearea tuturor lumilor este o consecință a perfecțiunii 


Creatorului în toate acțiunile Sale. Cu toate acestea, la prima 


vedere nu este clar cum ar putea rezulta din Creatorul perfect 
nişte înfăptuiri imperfecte. 

În plus, acțiunile Creatorului sunt atât de imperfecte încât 
trebuie să fie corectate de om. Este evident din afirmaţiile de mai 
sus că creația este dorința de a primi plăcere. Deşi este destul de 
imperfectă datorită faptului că este complet opusă și îndepărtată 
de Creator, există totuși această proprietate, special creată, de "a 
primi”, care este necesară Creaţiei pentru a primi plăcerea 
Creatorului. 


Aici se pune întrebarea: "Pentru ce a creat Creatorul totul?” 
Un cabalist care vorbește numai din ceea ce a dobândit afirmă 
că El ne-a creat pentru a ne dărui încântarea. 


De exemplu, să zicem că vin în vizită la cineva și îmi apare în 
față un palat magnific. Gazda iese să mă întâmpine spunând: "Te- 
am așteptat toată viața. Vino și vezi ce am pregătit pentru tine." 
Apoi începe să-mi prezinte toate bunătăţile și să mi le ofere. Îl 
întreb: 


- De ce faci toate astea? 
- O fac pentru a te încânta. 
- Ce înseamnă pentru tine dacă eu sunt încântat? 
- Nu am nevoie de nimic altceva decât de a-ţi face ţie plăcere. 
- Cum este posibil să nu ai nevoie de nimic? 
9 


- Tu ai dorinţa de a primi plăcere pe care eu nu o am. Prin 
urmare, eu sunt încântat să-ţi fac ţie plăcere. 

La nivelul finit uman, noi nu putem înţelege ce înseamnă să 
dăm fără să primim nimic în schimb. Această proprietate este 
absolut opusă naturii noastre. Prin urmare, a fost spus: "Numai în 
senzațiile mele Îl pot cunoaşte pe El." Dincolo de asta, sunt 
incapabil să înţeleg. Nu am cum să știu dacă gazda are un gând sau 
o intenţie secretă. 


Dacă Creatorul are anume intenţii în ceea ce ne priveşte, fără 
să le dezvăluie, nu o putem şti. Fiind creaţi ca un vas, fiecare dintre 
noi poate înțelege numai ceea ce intră în acest vas. Asta este ceea ce 
ne umple inimile și minţile. Când ne vom dezvolta vasele la 
maximum, vom primi în ele tot ce emană de la Creator. Apoi vom 
simţi că El este absoluta bunătate și nu are alte gânduri decât să dea 
omului bucurie. 

Există așa-numitele al 7-lea, al 8-lea, al 9-lea și al 10-lea mileniu, 
după cel de-al 6-lea mileniu - cele 6 mii de niveluri ale dobândiriii 
Creatorului. Acesta dezvăluie gândul Lui, se contopeşte cu EI atât 
de complet încât nu mai rămâne nicio întrebare. Nu este pentru că 
vasul s-ar fi umplut, ci pentru că Creatorul permite vasul înăuntrul 
Lui. 


Această echivalență de formă poate fi realizată în două 
moduri. Fie ne îmbunătăţim proprietăţile, fie Creatorul le va altera 
pe ale Lui. Corecţia sufletelor apare atunci când Creatorul coboară 
la nivelul lor prin alterarea proprietăților Sale și contopirea cu ele; 
El începe apoi să-și îmbunătăţească proprietățile, îmbunătăţindu- 
le în acelaşi timp pe cele ale sufletelor, ca şi când le-ar scoate din 
stricăciune. 

De pildă, un învăţător se alătură unui grup de tineri, 
pretinzând că este la fel de frivol ca și ei; el începe să-și adapteze 
proprietăţile pentru a fi asemenea cu ale lor, pentru ca apoi, 
îmbunătățind-se, să înceapă să-i facă pe ei puţin mai buni. În acest 

fel, îi corectează, îi ridică de la nivelul lor inferior către lumina 
adevăratei inteligenţe. 


De aceea, trebuie să existe o alterare inițială a proprietăților 
Creatorului pentru a deveni echivalent cu creația, urmată de 
îmbunătăţirea și corecția ulterioară a sufletelor create. 


Acest proces depinde de Creator; este efectuat de El și, prin 
urmare, este definit ca fiind "lucrarea Creatorului” (Avodat Haşem). 
În orice caz, omul trebuie să-şi dorească să treacă prin acest proces 
dacă doreşte ca Creatorul să-l schimbe. De aceea, el trebuie să se 
pregătească şi să aibă puterea şi înţelegerea pentru a justifica 
lucrarea Creatorului, o astfel de persoană fiind numită "un om 
drept", deoarece el este capabil să justifice Acţiunile Creatorului. 

Dorinţele de a primi și a dărui, constituie doi vectori și intenţii 
morale și spirituale opuse: una este îndreptată spre interior, cealaltă 
este îndreptată spre exterior, dar mai târziu, în procesul evoluției 
creaţiei, aceste dorințe iau multe forme diferite. 


Fiecare Sfira şi Partuf reprezintă diferite tipuri de dorinţe. Noi 
studiem dorinţele în forma lor ”pură” dar de fapt cabaliştii care le 
înţeleg, le simt mult mai complexe. Cu toate acestea, dorința de a 
primi plăcere este întotdeauna în centrul creaţiei, în timp ce dorința 
de a dărui este în inima influenţei Creatorului asupra ființelor 
create. 

În exterior, Creatorul poate acționa ca și cum ar dori să 
primească, așa cum este ilustrat în exemplul lui Baal HaSulam cu 
gazda și oaspetele. Acest exemplu include toate elementele 
relaţiilor noastre. Gazda spune: "Am pregătit totul pentru tine; 
alege numai lucrurile care îţi plac. Voi fi încântat să mă uit la tine 
cum mănânci. Poţi oare să nu-mi faci această plăcere?” Astfel, îl 
poate face pe oaspete să se așeze și să mănânce. După o atare 
persuasiune, oaspetele se simte obligat să mănânce și să se bucure 
de masă. Altfel, cum ar putea oaspetele să-i răspundă gazdei pentru 
toate eforturile sale? 


11; 


Oaspetele are, însă, o altă problemă; indiferent ce face, dorința 
de a primi plăcere "arde" încontinuu în el. Aşa a fost creat și nu 
există cale de a scăpa din asta. El se poate bucura doar de ceea ce 
primește. Cum ar putea dărui? Prin primire: a dărui de dragul 
primirii. Drept rezultat, actul său de dăruire nu este altceva decât 
un mijloc de a primi ceea ce dorește. 


Conform naturii mele, eu pot primi atât în acțiune cât și în 
intenție. Acţiunea mea poate fi de dăruire sau de primire, dar 
scopul meu este același - să primesc plăcere. Fără să ştie, omul caută 
plăcerea; aceasta este dorința noastră naturală. Cu alte cuvinte, 
esența acțiunii mele depinde numai de intenţiile mele. 


Cu ajutorul intenţiei, pot inversa esenţa acțiunii mele. Pot să 
primesc dăruind, ca în exemplul cu gazda și oaspetele. În orice caz, 
pot numai să primesc; nu sunt capabil să dau nimic. Cu ajutorul 
intenției, pot să primesc, fie "de dragul meu", fie "de dragul 
alcuiva”. 

Prin urmare, relaţiile dintre Creator și om pot lua nenumărate 
forme. Ele se schimbă pe fiecare nivel al creşterii spirituale a 
omului. Creatorul se schimbă în raport cu noi printr-un sistem al 
ascunderilor Sale, manifestându-Şi una dintre proprietăţile Sale la 
un moment dat, în conformitate cu capacitatea noastră de a fi 
echivalenți cu El. 

Dacă Creatorul ne-ar arăta proprietățile Sale adevărate, 
absolut perfecte, aşa cum este El, nu vom fi capabili să devenim 
echivalenți cu El. Acesta este motivul pentru care el se diminuează, 
se alterează, și mai curând se adaptează la noi. Trebuie numai să ne 
ridicăm la acest nivel minuscul, pentru a deveni similari cu 
Creatorul în ceea ce priveşte o foarte mică proprietate. 

De îndată ce facem asta, Creatorul începe să se dezvăluie în 
această proprietate la un nivel puţin mai ridicat și în alte proprietăți 
de asemenea. Printr-un sistem de lumi, El Îşi ascunde perfecțiunea, 
permițându-ne să ne asemănăm cu El și să ne înălțăm spiritual. 

"Olam Hazeh" ("lumea noastră”) este senzaţia interioară a 
omului de a fi într-o stare de egoism absolut. În această stare omul 
simte că există un Creator care este extrem de îndepărtat și care îi 
este în totalitate ascuns. 


Având în vedere proprietățile cu care a fost creat, omul este 
total opus Creatorului și îndepărtat spiritual de El. O astfel de 
senzație interioară se numește "Olam Hazeh”. Poţi să te afli în 
camera ta și să fii simultan în "Olam Hazeh” sau în lumile Asiya, 
Yețira, Bria şi Ațilut - stările tale interioare care te leagă de nivelurile 
spirituale. 

Creatorul este într-o stare continuă de calm absolut. Ce 
inseamna asta? Gazda, aflând ce-ţi place cel mai mult, ţi-a pregătit 
o masă specială și te așteaptă. Când vii la EI, El te va convinge să 
accepți trataţia Lui. În ciuda tuturor acestor acţiuni spunem, totuşi, 
că Creatorul se află într-o stare de calm absolut, deoarece intenţia 
Sa "de a dărui creaţiei" este invariabilă. 


Prin calm absolut, ne referim la o dorință constantă 
neschimbată. Există numai în Creator, în toate faptele Lui. Aceste 
fapte sunt nenumărate, infinite și vaste. Deoarece toate aceste 
variații ale faptelor rămân neschimbate și umăresc numai un singur 
scop, le definim ca o stare de calm absolut. 

Aici nu vedem nici o mișcare, deoarece nu există nicio 
schimbare. Totuşi, cum să dăm de dragul primirii plăcerii? În 
lumea noastră, noi o facem în mod constant. De exemplu, cineva 
mi-a adus o ceaşcă de ceai. De ce a facut asta? Pentru că i-a făcut 
plăcere să o facă, altfel nu ar fi făcut-o. Acţiunea noastră de dăruire 
sau de primire nu contează deloc. Acţiunea mecanică nu determină 
nimic. 

Totul este determinat numai de intenție. Există patru 
combinaţii de intenţie și de acțiune: 

- primire de dragul primirii; 

- dăruire de dragul primirii; 

13 


- dăruire de dragul dăruirii; 

- primire de dragul dăruirii. 

Primele două combinaţii, "acţiune-intenţie”, există în lumea 
noastră. Al treilea și al patrulea există în lumea spirituală. Dacă 
omul poate dobândi o astfel de intenţie, înseamnă că el este în 
lumea spirituală. Spiritualitatea începe atunci când cineva 
dăruieşte cu intenţia de a face plăcere. Acesta este un lucru pe care 
nu-l înțelegem; să dărui de dragul de a face plăcere. Unde sunt aici? 
Eu sunt "rupt" de ego-ul meu, de dorința mea de a primi. Dau ceva 
și fac plăcere cuiva fără să primesc nimic în schimb ... Poate fi 
posibil? 

Apoi, există și "primirea de dragul dăruirii”. Când studiem 
acest aspect în entităţile spirituale - Galgalta, AB, SAG - pare destul 
de simplu. În realitate, nu putem să ne imaginăm un astfel de 
fenomen în viața noastră. 


Adevărul este că a primi plăcere din faptul de a dărui nu este 
interzis. Cu toate acestea, dăruirea trebuie să fie pur spirituală, fără 
a fi în niciun fel "pentru propria plăcere”. În primul rând, omul face 
un Țimțum (o restricţie), "se înalță” la un astfel de nivel spiritual 
dobândind calitatea de a ignora în totalitate propriile nevoi. Doar 
atunci poate să dăruiască și să fie încântat, să primească plăcere din 
actul de a dărui, adică plăcerea pe care o simte nu este rezultatul 
dăruirii sale, ci o consecinţă a faptului că cineva se bucură de acest 
act. 

Timtum Alef (Prima Restricţie) nu este doar o acţiune efectuată 
în lumea Infinitului (Ein Sof). Dacă omul este capabil să se limiteze 
și să nu se gândească la propriul său beneficiu, el începe să se ridice, 


"să-și socotească” nivelurile spirituale. 


Mișcarea este definită ca o schimbare a dorinței sau, mai exact, 
ca o dorință la care omul își poate adăuga intenţia "de dragul 
Creatorului” și nu "de dragul său”. Dacă dorinţa lui este constantă 
ca mărime și direcție, se consideră că stă nemișcat. Să presupunem 

că doreşti cuiva binele numai în 20% din intenţia ta. Dacă dorința 
ta este numai atât, atunci ești absolut nemișcat. Dacă se schimbă în 
ceea ce îl priveşte, atunci te afli în mișcare. 


În timp ce urcă nivelurile spirituale, omul este în continuă 
mișcare în raport cu Creatorul. Lui i se pare, de asemenea, că şi 
Creatorul se mişcă încontinuu în raport cu el. Acest lucru se 
datorează faptului că, pe măsură ce omul se ridică la un nivel 
superior, revelația Creatorului în el însuşi se amplifică, adică el 
vede cum Creatorul este mai bun cu el și dorește să-i dăruiască. În 
senzațiile omului, apropierea este din ambele părţi. 


Totuși, spunem că "Lumina Superioară este absolut 
nemișcată”, Lumina Superioară, nu cea care vine asupra omului, 
adică intenţia Creatorului, nu Lumina Lui. Nu putem simţi Lumina 
Superioară până când aceasta nu intră în vas. În interiorul KIi-ului 
putem simți diferitele feluri de lumină și modul în care ele ne 
afectează. Cu toate acestea, Creatorul, Lumina Superioară, este 
absolut nemișcat, pentru că singura lui dorinţă, şi care nu se 
modifică, este de a ne face plăcere. 

De unde știm asta? Există oameni care s-au înălțat la un nivel 
atât de înalt, încât au putut înţelege pe deplin dorința Creatorului 
cu privire la creaţie. Au ajuns la nivelul celui mai mare Kli și l-au 
umplut în întregime cu lumina Creatorului. Ei nu se pot ridica mai 
sus, dar pot vedea că tot ce vine de la Creator către creaţie este 
bunătatea absolută. 

"Din faptele Tale te voi cunoaște” - nu pot să știu gândurile 
Creatorului; Nu pot decât să verific faptul că tot ceea ce face El îmi 
este destinat mie, binelui meu fundamental, demonstrând 
bunătatea Lui infinită. Atunci aș putea spune că atitudinea lui față 
de mine este de bunătate absolută. 

Ce înseamnă bunătate absolută? Nu ne referim la El Însuşi, ci 
mai curând la proprietăţile Lui în relaţia cu mine. Creatorul Însuși 
este incomprehensibil. Dacă omul în al său Kli, fie el Baal HaSulam, 

Ari sau Rabbi Şimon, dobândeşte Corecţia Finală (Gmar Tikun) şi 
primește de la Creator tot ce poate — el devine singurul primitor! 
Poate că numai el se bucură de atitudinea Creatorului și alții nu. 
Vedem că în lumea noastră Creatorul îl tratează pe unul mai bine 
și pe altul mai rău. Cum putem afirma că El este bunătatea absolută 
pentru toți? 

Adevărul este că, în timp ce urcă nivelurile spirituale, omul 
absoarbe vasele tuturor sufletelor şi atașează propriului suflet toate 
sufletele create. El absoarbe suferințele lor și îndeplineşte corecţiile 
acestora. Se spune că "cel care suferă cu întreaga lume este răsplătit 
de întreaga lume". Omul primește lumina care se pogoară asupra 
tuturor sufletelor. Prin urmare, în starea finală, fiecărui cabalist i se 
oferă astfel de senzaţii ca și cum ar fi fost singurul creat și el este 
Adam HaRişon. Prin urmare, el știe şi simte ceea ce face Creatorul 
cu fiecare suflet. 


Noi existăm cu toţii într-o stare perfectă, dar nu o simţim astfel. 
Senzaţiile noastre sunt neevoluate și distorsionate; dacă ar fi să ne 
luăm după ele, starea noastră este una imperfectă. Sentimentele 
noastre lăuntrice sunt atît de lipsite de rafinament încât, oricum, 
percepem cea mai fericită stare ca fiind imperfectă. 

Chiar și acum, suntem într-o stare absolut perfectă. Cu toate 
acestea, ne sunt trimise asemenea gânduri și sentimente încât ni se 
pare că suntem într-o stare deosebit de rea, așa cum s-a spus: "Când 
ne vom întoarce la Creator, vom vedea că a fost un vis”. 

Atunci vom realiza că senzațiile noastre erau complet 
neevoluate, că vedeam realitatea destul de diferit de ceea ce era cu 
adevărat pe moment. Nu puteam să o percepem în mod corect, 
pentru că simţurile noastre erau reglate incorect. 

De fapt, toate sufletele sunt într-o stare perfectă. Nici o stare 
rea nu a fost creată vreodată de Creator. El a creat un suflet perfect 
care se află în deplină unire cu El. Este complet umplut cu lumină 
și este încântat de măreţia și puterea Lui. 

De ce există atunci şi alte stări? Pentru că nu există nici o 
modalitate de a simţi în prezent această perfecțiune. De ce sunt 
toate lumile în noi? Pentru că, dacă nu corectăm aceste ascunderi și 
distorsiuni din noi, nu vom putea să simțim unde suntem cu 
adevărat. 


De fapt, suntem acolo și simțim asta, dar nu în starea noastră 
actuală. Un Cabalist din această lume efectuează încontinuu 
corecţii. El suferă și își face griji în timp ce face aceste corecții în el 
însuşi. În plus, există suflete speciale în lumea noastră, care iau 
asupra lor corecţiile globale ale întregii lumi, "tragând” astfel lumea 
înspre binele universal. 


Chiar și în stările noastre cele mai "lipsite de viaţă”, trecem prin 
schimbări extraordinare. Nu le putem simţi. De multe ori, o zi se 
consumă într-o clipită, pentru ca alteori să dureze o veșnicie ... 


Întrebare: "Ce înseamnă atunci când Parţuf-ul primeşte lumina 
și apoi o expulzează?” 

În lumea noastră, este imposibil să întoarcem ceea ce a fost deja 
primit înăuntru. In orice caz, atunci când vorbim despre 
spiritualitate, ne referim la senzații. Imaginează-ţi că te simți 
minunat, apoi dezastruos, apoi din nou minunat și iarăşi 
dezastruos. Este întrucâtva similar cu primirea luminii şi 
expulzarea acesteia. Acest exemplu demonstrează imposibilitatea 
juxtapunerii acţiunilor în spiritual cu trupul nostru material. Ele 
sunt foarte diferite ca tip. 

Dorinţa Kli-ului de a dobândi un ecran și de a-și asemăna 
proprietăţile cu cele ale Creatorului după prima restricţie este doar 
una dintre mai multele corecții "externe", așa-numitele "îmbrăcări”. 
Proprietatea interioară, dorința de a primi plăcere, rămâne 
neschimbată în conformitate cu legea spirituală care statuează că: 
"dorința rămâne neschimbată”. Cu alte cuvinte, dimensiunea 
dorinţei create nu se schimba niciodată. 

Creatorul a creat dorinţa în conformitate absolută cu lumina 
cu care El dorește să umple creaţia. Nici mărimea acestei dorințe, 
nici calitatea ei, nu pot fi schimbate. Numai intenția creaţiei în 
timpul primirii se modifică. Primirea poate fi "de dragul 
Creatorului” sau "pentru sine”. Există o gazdă, dar nu pot să-l văd 
şi nici să-l simt; tot ce văd eu folosesc pentru binele meu. Această 
stare este numită "lumea noastră”. 


Dacă Îl simt pe Creator și sunt capabil să resping ceea ce El îmi 
dăruieşte înseamnă că am trecut prin Mahsom - o separare între 
lumea spirituală și lumea noastră. Am deja intenţia de a nu-mi 
folosi egoismul: dorința rămâne și nu este în niciun caz diminuată, 
dar utilizarea ei a fost modificată de la "pentru mine" la "pentru 
Creator”. 

Mai întâi, mă rețin numai de la a primi "pentru mine"; atunci 
pot să-mi corectez intenţia și să-mi fac ecranul atât de puternic încât 
să-mi pot folosi egoismul "pentru Creator”, adică să încep să 
primesc "de dragul Lui”. 


Nivelul meu spiritual, locul meu în lumile spirituale, depinde 
de cât de mult pot primi de dragul Lui. Dacă pot primi astfel o 
cincime din lumina destinată mie, atunci sunt în lumea Asiya; dacă 
pot primi două cincimi — mă aflu în lumea lui Yeţira; dacă primesc 
trei cincimi - sunt în lumea Bria; dacă primesc patru cincimi — mă 
aflu în lumea Afilut iar dacă primesc cinci cincimi - sunt în lumea 
Adam Kadmon. Odată ce pot să primesc tot ce emană de la Creator, 
mă întorc la Olam Ein Sof (lumea Infinitului), adică lumea Primirii 
Nelimitate. 

Aceasta a fost lumea Primirii Nelimitate fără ecran, înainte de 
Timtum Alef (TA). Acum, pot primi și lumina fără sfârşit, dar cu 
ajutorul ecranului. Această stare, care este atât de izbitor de diferită 
de primirea de dinainte de TA, se numește Corecţia Finală. Nu 
există niveluri în lumea Ein Sof, deși apar tot mai multe noi condiții 
pentru primire. 

Nu studiem starea Creaţiei odată ce atinge lumea Fin Sof, 
deoarece tot ceea ce se referă la starea de după Corecţia Finală se 
numește "Sitrey Torah" (secretele Torei). Tot ceea ce se referă la 
starea de dinainte de Corecţia Finală se numește "Ta'amey Torah” 
(gusturile Torei). Ta'amey Torah poate și trebuie să fie studiată de 
toți. Toată lumea este obligată să le înțeleagă. Ele pot fi reținute în 
două moduri (mai des în combinaţia lor): pe "calea suferinţei” sau 
pe "calea Torei”; în orice caz, rezultatul va fi același, diferenţa fiind 
numai de durată şi de senzații. Toţi oamenii vor trebui să înțeleagă 
Ta'amey Torah, adică Înţelepciunea Cabala - știința de a dobândi 
lumina Torei. 


Astfel, așa cum s-a spus mai sus, dorința în sine rămâne 
neschimbată. Numai ecranul este cel care se schimbă. În 
conformitate cu magnitudinea ecranului, iau doar acea parte din 
dorinţa mea pe care o pot folosi de dragul Creatorului. În orice caz, 
oricare ar fi partea din dorinţa pe care o pot folosi, întotdeauna 
primesc o anumită parte din lumină în toate cele cinci niveluri ale 
sufletului meu. 


Să presupunem că sunt cinci feluri de mâncare pe masă în fața 
mea. Trebuie să iau câte un strat din fiecare fel, în vreme ce 
"grosimea" stratului depinde de magnitudinea ecranului meu. Am 
avut întotdeauna NAaRaNHaY - cinci lumini-plăceri (Nefeş, Ruah, 
Neşama, Haya și Yehida) simţite în cinci părți ale dorinţei mele de a 
primi plăcere (Keter, Hohma, Bina, Zeir Anpin şi Malhut). 

Dacă am primit lumina într-una din dorințele mele, înseamnă 
că am primit-o în cinci părţi ale dorinţei (cinci Sfirot) aflate la același 
nivel de Aviut (grosime). Înseamnă că această primire a luminii 
(Partuf) a fost generată (s-a născut) ca urmare a unui Zivug de 
Haka'a (o interacţiune între ecran şi lumină). 

Este ca şi cum ai comanda un meniu. Există diverse tipuri în 
valoare de 10 $, 20 $, 30 $, 100 $ și 1000 $, dar fiecare constă din cinci 
feluri de mâncare, întrucât întotdeauna am o combinaţie de cinci 

dorinţe. Aşa a fost proiectată de la început dorinţa mea de a primi. 
În acelaşi fel, am cinci simţuri. Fiecare meniu se compune din cele 
cinci dorințe ale mele, Keter, Hohma, Bina, ZA și Malhut, în care 
primesc luminile, Nefeş, Ruah, Neşama, Haya și Yehida. 


Vasul și lumina sunt nume comune, dar Parțufim (pluralul 
pentru Parţuf) au nume specifice. De exemplu, Parțufim din lumea 
Adam Kadmon sunt numiţi Galgalta, AB, SAG, MA şi BON, în timp 
ce în lumea Aţilut se numesc Atik, Arih Anpin, Aba ve Ima, ZON etc. 


După "Căderea" sufletul comun, Adam HaRişon, s-a divizat în 
mii de suflete. În procesul corecţiei lor, sufletele se ridică și ocupă 
anumite locuri în lumile spirituale. Pentru a da acestor niveluri 
nume scurte și exacte, ele capătă nume precum Avraam, Isac, lacov, 
Beit HaMikdaş (Templul), Cohen HaGadol (Marele Preot), Şemeş 
(Soarele), Yareah (Luna). Corespunzând acestor niveluri și stări, au 
căpătat nume şi zilele săptămânii, zilele de Şabat, de sărbători etc., 
în funcție de modul în care lumile și sufletele din ele se înalță și 
coboară. 


Acum putem înțelege despre ce vorbește Tora: descrie doar 
realitatea spirituală - lumile, Partufim, Sfirot și sufletele. Pentru a 
descrie sufletele și ce se întâmplă cu ele, este folosită "limba 
ramurilor” luată din lumea noastră. Prin urmare, nu veți găsi nume 
cabaliste precum Keter, Hohma, Bina, Atik şi Arih Anpin în Torah. Se 
aplică denumiri mai precise, specifice, care desemnează un anumit 
nivel sau o parte a acestuia într-o anumită stare. Într-un astfel de 
caz, acest nivel ar fi, de exemplu, numit un loc de odihnă într-un 
deșert sau o acțiune, etc. 

Acum putem înţelege despre ce este vorba cu adevărat în Tora: 
ea descrie doar realitatea spirituală - lumile, Parţufim, Sfirot și 
sufletele. Pentru a descrie sufletele și ce se întâmplă cu ele, este 
folosită "limba ramurilor” luată din lumea noastră. Prin urmare, nu 
veți găsi denumiri cabalistice precum Keter, Hochma, Bina, Atik și 
Arich Anpin în Tora. Sunt folosite denumiri mai precise, nume 

specifice, desemnând un nivel anume sau o parte a acestuia într-o 
anumită stare. Într-un asemenea caz, acest nivel ar putea căpăta, de 
exemplu, numele unui loc de popas în deșert sau o anume acțiune, 
etc. 


Indiferent dacă este vorba de urcarea sau coborârea unor lumi, 
sufletul este întotdeauna îmbrăcat într-o cochilie exterioară. În 
momentul de față, numim cochilia nostră "această lume” sau 
"lumea noastră”. Dacă omul lucrează asupra lui însuşi și 
traversează Mahsom-ul, alături de această lume, el va simţi o altă 
lume, adică forțe ce-i sunt exterioare, o manifestare mai pregnantă 
a Creatorului; omul va vedea în mod clar lumina care emană de la 
EI, va stabili un contact tangibil cu El. 


Omul atinge un nivel sau un altul în funcţie de magnitudinea 
ecranului căpătat, deoarece fiecare lume și fiecare nivel reprezintă 
un filtru: din lumea Ein Sof până în lumea noastră existând 125 de 
niveluri, adică 125 de filtre între lumea Ein Sof și lumea noastră. 


Am fost complet umplut de lumina Ein Sof. În lumea noastră, 
sunt total lipsită de lumină și nu pot nici să o văd, nici să o simt 
pentru că toate filtrele o ascund de mine. Se presupune că fiecare 
filtru ascunde câte o a 125-a parte a luminii. Deoarece există cinci 
lumi, fiecare conținând cinci Parțufim, care la rândul lor includ cinci 
Sfirot, adică un total de 5x5x5 = 125 niveluri. Care este semnificația 
acestor niveluri? 

Ca și în cazul sticlei, fiecare dintre acestea împiedică lumina să 
treacă. De exemplu, luați o bucată de sticlă roșie. De ce este ea roșie? 
Pentru că reţine culoarea roșie. Cum pot face ca acest nivel să nu 
reţină lumina care vine la mine? Este foarte simplu. Trebuie să 
potrivesc proprietățile acelui nivel. Cu alte cuvinte, ea opreşte 
lumina să ajungă la mine pentru că nu am voie să o primesc. 

Dacă ajunge la mine fără a fi oprită de filtru, o voi primi 
"pentru mine", pentru că nu am nici un ecran pentru ea. Prin 
urmare, ecranul meu trebuie să aibă aceleaşi proprietăţi cu cele ale 

filtrului respectivului nivel, caz în care eu însumi aș putea slăbi 
lumina. Aşadar, dacă dobândesc un ecran la fel de puternic ca acest 
nivel, eu îi potrivesc proprietăţile și toate restricţiile sale dispar 
pentru mine; ele încetează să mai existe. 

Prin urmare, treptat, nivel după nivel eu elimin toate aceste 
niveluri - filtre până când toate dispar și rămâne numai lumina. O 
astfel de stare înseamnă dobândirea lumii Ein Sof. Este fără sfârșit 
și nu are nici o limitare, deoarece le-am neutralizat pe toate. 


Când dobândesc un anumit nivel, încep să simt şi să înțeleg 
totul în mod distinct. Eu însumi devin proprietate a acelui nivel. 
Prin urmare, Tora spune: "Toată lumea trebuie să fie ca Moise”, 
adică trebuie să se ridice la nivelul atins de el, deoarece în lumile 
spirituale "Moise" este numele unui anumit nivel și oricine ajunge 
la el este considerat a fi ca și Moise. 


De fiecare dată, omul creşte magnitudinea ecranului său în 
funcţie de proprietăţile nivelului din faţa lui. Orice nivel de 
deasupra mea este definit ca fiind Creatorul; Nu pot vedea nimic 
dincolo de el, întrucât el este manifestarea Lui pentru mine. De 
aceea, de fiecare dată, trebuie să îmi potrivesc proprietățile cu 
Creatorul din fața mea. La fiecare nivel, El este diferit, dezvăluindu- 
se pe sine tot mai mult. 


În ce măsură? Să presupunem că o persoană ar putea să fure 
1000 de dolari care zac în fața lui, dar dacă ar fi doar 100 de dolari, 
nu ar face așa ceva. Înseamnă că el are deja un ecran pentru 100 de 
dolari, astfel încât această sumă să poată fi plasată înaintea lui; el 
va fi capabil să o respingă, să lucreze altruist cu ea. Prin urmare, el 
nu este afectat de interdicţia "Nu fura” când este vorba de 100 de 
dolari. 


Dacă este capabil să-și întărească ecranul și să nu fure nici $ 
1000, atunci această sumă nu va fi o limitare pentru el și ar putea fi 
pusă în faţa lui. De asemenea, el trebuie să-și întărească ecranul 

înainte ca lumina Fin Sof care este destinată să-l umple să fi fost 


"plasată" în faţa lui. 


Când omul este capabil să primească toată această lumină de 
dragul Creatorului, el va trăi experienţa unei plăceri de 625 de ori 
mai mare decât Malhut (Creaţia) în lumea Ein Sof. De ce va primi 
mai multă plăcere? De ce a fost necesară coborârea lui Malhut (a 
sufletului) din lumea Ein Sof în lumea noastră? În ce scop a fost 
făcută separarea de Creator și apoi revenirea treptată la El? 


A fost făcută astfel încât, cu ajutorul libertăţii de alegere, prin 
voinţa şi puterea proprie, ea să poată atinge o stare înaltă precum 
lumea Ein Sof. Existenţa în lumea Ein Sof a fost iniţial determinată 
de Creator şi nu de om. Dacă el dobândeşte această stare singur, 
atunci el îşi capătă propriile vase noi, propriul ecran, propriile 
senzații, își câștigă propria sa eternitate și perfecțiune. 

Fapt este că, datorită eforturilor independente ale omului, el se 
pregătește pentru a simţi ceea ce îi este cu adevărat dăruit în lumea 
Ein Sof. Când Malhut din lumea Ein Sof s-a născut prin gândul 
Creatorului, primind lumina pentru ca apoi să se restricţioneze de 
la primirea în continuare, a simţit doar o mică parte din lumină, 
deoarece vasul său nu era încă pregătit. 


Pe măsură ce Creaţia începe să urce dintr-un punct total opus 
Creatorului, din întunericul complet, atunci când foamea și dorința 
de a se bucura de această lumină au fost acumulate treptat, Creaţia 
începe să fie încântată de aceeași lumină, dar plăcerea este deja de 
625 ori mai mare decât înainte de începutul corecției. 

Lumina nu se schimbă; totul depinde de poftă, de dorinţa de a 
primi lumina. Dacă omul nu are poftă, nu va putea să se bucure nici 
de cele mai alese bunătăţi. Dacă este lihnit de foame, chiar și o coajă 
de pâine va deveni o sursă de plăcere extraordinară. Totul depinde, 
aşadar, de cât de puternică este foamea, nu de lumină. Omul poate 
primi numai un licăr de lumină, vasul având însă o plăcere enormă 
din asta. 

Dimpotrivă, lumina poate umple totul, dar dacă vasul nu 
simte foamea, el va simţi, din toată această lumină, numai Ohr 
Nefeş, o lumină foarte mică. Întregul Univers și controlul său sunt 
gândite exact pentru a pregăti Kli-ul în vederea primirii plăcerii 
perfecte; cu alte cuvinte, s-ar putea să simtă cu adevărat ceea ce îi 
dăruieşte Creatorul. Pentru asta, trebuie să se îndepărteze, pentru 
ca apoi, treptat, să se apropie prin propria voinţă. 

"Limbajul ramurilor” există numai în limba ebraică, dar ar 
putea fi făcut pe baza oricărei alte limbi. În alte limbi, relația dintre 
rădăcina spirituală și consecinţele acesteia în lumea noastră nu 
poate fi urmărită. Nu există nici măcar în limba ebraică modernă. 
Cu toate acestea, dacă luăm limba ebraică fundamentală cu toate 
rădăcinile ei, atunci există o legătură clară între rădăcină și 
consecință. 

O astfel de legătură există în fiecare limbă, însă în alte limbi, 
nimeni nu a încercat vreodată să o găsească. Nici un Cabalist nu 
arată conexiunea dintre spiritual şi material în hieroglife chinezești 
sau cu litere latine, etc. În limba ebraică, datorită cabaliștilor, 
cunoaștem aceste corespondențe, de exemplu, de ce litera "Alef' 
este scrisă în acest fel și nu în altul. 


Ce exprimăm în realitate cu acest limbaj? Exprimăm senzațiile 
umane. Se poate lua limbajul muzicii, al culorilor sau orice altă 
limbă. Tot ce poate fi folosit pentru a exprima senzațiile umane, 
noțiunile, înțelegerea, poate fi folosit ca limbaj. Este posibil să 
vorbeşti despre spiritualitate în orice limbaj. Limba ebraică este 
unică prin faptul că are un cod gata făcut. Cu toate acestea, dacă 
există un Cabalist care cunoaște rădăcinile oricărei alte limbi, el va 
putea face același lucru cu aceasta. 

Forţele care stau în spatele literelor ebraice formează 
combinaţii exprimate într-o anumită formă a literelor. Limba 
ebraică se află la rădăcina altor limbi. Inscripţionarea literelor în 
alte limbi provine de fapt din aceeași rădăcină ca literele ebraice. 

Cu toate acestea, ele sunt modificate, astfel încât legătura dintre 
litere în alte limbi și rădăcinile lor spirituale este diferită. 

Când înţelegem un anumit nivel spiritual sau o anumită 
senzație, atunci când simţim ceva în lumea spirituală, știm cum să 
numim această senzaţie. Deci, ce se poate face dacă nu am înțeles 
încă spiritualul, când senzațiile nu pot fi exprimate în cuvinte, când 
nu avem un limbaj adecvat? Ce ar trebui făcut pentru a găsi acest 
limbăj? 

În lumea spirituală, nu există nici un limbaj, nicio lume şi nici 
o literă; există doar senzaţia de lumină resimţită de vas. Faptul este 
că fiecare vas spiritual are ramura sa în această lume; totul coboară 
din lumea Infinitului (Ein Sof) spre lumea noastră. Atunci toate 
senzațiile lumii noastre se ridică la lumea Ein Sof. Prin urmare, dacă 
luăm orice punct în lumea Ein Sof, este posibil să găsim o linie 
dreaptă care trece prin toate lumile, în jos, către lumea noastră, 
către ramura lui. 


Astfel, este posibil să spunem că sufletul lui Adam HaRişon, 
spart în 600 de mii de fragmente, există în fiecare dintre lumile 
spirituale. Aranjamentul lumilor spirituale este absolut identic. 
Diferenţa este numai în materialul din care sunt ele construite. În 
orice lume, sufletul își simte condiţia, influența asupra acesteia și 
interacțiunea cu un anume nivel spiritual. 


Dacă cineva ia proiecția acestui suflet în lumea noastră, vom 
găsi în limba ebraică noțiunile care corespund condiţiilor spirituale. 
Atunci putem lua cuvinte din lumea noastră, presupunând că 
folosindu-ne de ele, nu vorbim despre obiecte ale lumii noastre, dar 
cu ajutorul acestor cuvinte, vorbim despre obiectele, forțele și 
acţiunile din lumea spirituală. O astfel de corespondenţă completă 
este rezultatul utilizării de către noi a unuia şi aceluiaşi limbaj. 
Diferenţa este numai în planul lumii acesteia sau al "aceleia", unde 
există noțiunea intenționată. 

Limba noastră este o descriere a obiectelor, a acţiunilor, a 
senzațiilor, a reacțiilor şi interacțiunilor. 


Tot ceea ce avem în lumea noastră există în cea spirituală — o 
imagine asemănătoare în toate cele 5 niveluri. Prin urmare, în 
fiecare etapă, pe oricare dintre cele 125 de niveluri, indiferent de 
locul în care te afli, poţi să iei întotdeauna limba noastră și să descrii 
ce se întâmplă la acel nivel. Cu toate acestea, numai cineva care a 
fost deja la acel nivel te poate înțelege cu adevărat. Cel care nu a 
fost încă acolo va presupune că vorbești despre lumea noastră sau 
despre nivelul la care se află el în momentul citirii sau ascultării 
relatării tale. 


Tora este scrisă în limbajul ramurilor la nivelul lumii Aţilut. Cu 
toate acestea, cei care nu sunt nepregătiţi înțeleg ceea ce este scris 
în Tora literal, imaginându-şi că este vorba despre lumea noastră. 
Ei o iau ca pe o colecție de povestiri. Aşadar, limbajul ramurilor 
descrie acţiunile spirituale care se desfăşoară simultan pe toate 
nivelurile. 


"Prefaţa la Înţelepciunea Cabala” studiază modul în care 
lumile s-au născut, s-au dezvoltat și s-au structurat. Când lumile 
superioare se desfăşoară în jos până la nivelul lumii noastre, 
sufletele încep să se ridice din lumea noastră către lumea Ein Sof. 


Sufletul se ridică pentru că absoarbe toate calităţile, 
cunoștințele și revelaţiile de la nivelurile anterioare. Prin urmare, 
știe exact ce se întâmplă la toate nivelurile inferioare. Cabaliștii sunt 
în lumea Aţilut. Deci cum numesc ei acţiunile care se petrec acolo 
folosind denumiri din lumea noastră? Adevărul este că ei nu pierd 
conexiunea cu lumea noastră; ei trăiesc în ambele lumi, simțind 
simultan ceea ce se întâmplă în lumea Aţilut și în lumea noastră. 

Ei știu exact care este corespondenţa dintre una și cealaltă; prin 
urmare, ei denumesc obiectele din lumea Afilut în funcţie de 
proprietăţile obiectelor care apar în lumea noastră ca proiecție 
provenind din lumile spirituale. În lumea Aţilut, nu există obiecte 

create de om (de exemplu, combine radio, computere etc.), dar 
toate celelalte entităţi și forțe sunt prezente acolo. Cabalistul vede 
că un anume obiect din lumea noastră este consecința unei entităţi 
din lumea Aţilut. Prin urmare, el dă entității (rădăcinii) din lumea 
Atilut același nume născut din obiectul corespunzător (ramura) din 
lumea noastră. 


Nu există nici o legătură între înțelegerea Cabalistă și meditație 
sau orice altă noțiune "mistică". Tot ceea ce studiază aşa-zişii 
specialiști ezoterici, mistici și pseudo-cabaliști, aparţine psihicului 
uman și nu este în niciun fel legat de spiritualitate, de dobândirea 
Creatorului sau a Înţelepciunii Cabala. 


Majoritatea acestor oameni nu au nici cea mai mică idee despre 
ceea ce este un ecran, și fără ecran, spiritualitatea nu poate fi 
înțeleasă. Pseudo-cabaliștii care au auzit ceva despre ecran, cred că 
îl au deja, imaginându-şi că sunt deja în lumea Ein Sof. Cabala este 
o știință secretă; ea nu poate fi "povestita" nimănui. Numai cel care 
simte este capabil să înțeleagă. 

Aşadar, toate metodele, învățăturile și religiile aparțin 
înțelegerii calităţilor latente ale psihicului uman, a produsului 
activităţii creierului uman. Acești oameni pot face multe. Ei pot 
vindeca, prezice viitorul și pot povesti trecutul — adică tot ceea ce 
se referă la trup. Omul are potential puterea de a face tot ce vrea cu 
corpul său fizic. 

Cu toate acestea, pentru a intra în lumea spirituală, trebuie să 
avem un ecran. De aceea diferitele tipuri de predicții, trucuri, 
minuni, inclusiv cele care există cu adevărat, nu trebuie confundate 
cu Cabala. Se poate anticipa viitorul așa cum a făcut Wolf Messing 
și Nostradamus; poţi cunoaşte trecutul uneui persoane privind-o, 
dar toate aceste lucruri nu au nimic de-a face cu spiritualitatea. 


Orice se referă la trup, la lumea noastră, poate fi prezis și 
schimbat; nu este nimic supranatural în asta. Fiecare dintre noi, 
dacă dorește, se poate îndepărta de dezordinea civilizaţiei și poate 

începe să-şi cultive asemenea puteri și abilități. Am pierdut aceste 
capacităţi deoarece ele au fost înlocuite de produsele civilizației. 

Fiecare persoană are aceste înclinații naturale. Oamenii cu 
astfel de abilități care sunt capabili să se uite la ele înșiși, spun că 
există un Creator, dar ei nu știu nimic despre El sau nu au nimic 
de-a face cu El. Cu toate acestea, a prezice viitorul omului, pornind 
de la trecutul său sau făcând ceva împotriva voinței sale, nu are 
legătură cu lumea spirituală. Întrucât aceste abilități nu sunt în 
conexiune cu sufletul, ele dispar odată cu persoana. 


Sufletul este un vas creat cu ajutorul ecranului. Dacă nu există 
ecran, nu există suflet. Deși nu există nici un ecran, există doar "un 
punct în inimă”, embrionul sufletului. În procesul de căpătare a 
ecranului, încep să apară primele zece Sfirot (încă foarte mici). Cu 
cât ecranul devine mai mare, cu atat mai mari devin cele zece Sfirot 
de sub el, dar întotdeauna sunt toate 10. 


Dacă omul nu are ecran, atunci el va muri de îndată ce s-a 
născut, indiferent cât de mari au fost abilităţile pe care le-a avut în 
această lume. 


Crezi că atunci când un yoghin nu respiră, acest fapt îl face 
spiritual? Pentru a intra în lumea spirituală, omul trebuie să-și 
dedice acestui scop toată puterea, timpul și dorinţele sale. Numai 
dorinţele necesare pentru existenţa în această lume au nevoie de 
participare. Pentru ca lumea spirituală să ţi se deschidă, este nevoie 
de o dorinţă reală. Doar cel care o dorește cu adevărat va intra în 
lumea spirituală. Dacă combini studiile despre Cabala cu altceva, 
în afară de faptul că ai grijă de existenţa ta, asta înseamnă că dorința 
ta este împărțită. 

În acest moment, omul poate judeca numai de la nivelul la care 
se află. Nu ştie ce va fi la următorul. Totul se schimbă în întregime 
la alt nivel, întreaga lume interioară a omului. Gândurile, dorințele, 
reacţiile și perspectiva - totul se schimbă. Totul este scos din tine, 

lăsând doar carnea, cochilia ta exterioară; restul este reinstalat din 
nou. 


Prin urmare, nu putem înțelege cum această dorinţă poate fi 
singura. Nu putem înțelege asta acum, deoarece nu suntem încă la 
acel nivel. Când vom urca treptat la un nivel superior, vom simţi că 
această dorință este într-adevăr formată. Această dorință este 
singura cerință pentru a intra în lumile spirituale; și când vei întâlni 
această condiție, porțile spiritualității se vor deschide în faţa ta. 


Trebuie subliniat că nici măcar un mare Cabalist nu poate 
prezice abilitățile potenţiale ale omului. O ghicitoare i-ar putea 
prezice corect viitorul material, pământesc, dar nu şi viitorul 
spiritual. Mai mult decât atât, atunci când se întâlneşte cu un 
cabalist, o ghicitoare adevărată simte că o prezicere a viitorului 
acestuia este dincolo de abilitățile sale. 


Un Cabalist nu este interesat să-și dezvolte abilităţile de a-și 
prezice viitorul. Forțele lumii noastre sunt cele necesare pentru 
asta, dar, de regulă, ele sunt total nedezvoltate într-un Cabalist. 


O ghicitoare poate numi toate afecțiunile și problemele 
corporale ale unui Cabalist. Cu toate acestea, nu poate spune nimic 
despre "sinele" acestuia. Ea nu poate decât să-i determine starea 
fizică la un moment dat. 


Cabalistul caută mereu legătura cu Creatorul și nu încearcă să 
ghicească în ce fel sau ce trebuie să facă pentru a câștiga un viitor 
mai bun. Nu-i va trece niciodată prin minte unui Cabalist să-și 
cunoască viitorul. O astfel de dorință aparţine forțelor impure și nu 
Cabalei. Prin înțelegerea lumii superioare, un Cabalist înțelege căile 
de corectare a tuturor sufletelor. 

Toate informaţiile din lumea spirituală sunt compuse din cinci 
părţi (Bhinot). Un Zivug de Haka'a în Peh de Roş, deși implică doar 
un tip de lumină, duce la formarea unui Parțuf format din cinci 
părţi. Ce înseamnă - o lumină? O lumină este o stare generală. Se 
compune din cinci părți care diferă una de cealaltă calitativ și 

cantitativ. Acestea trebuie să fie, însă, întotdeauna împreună, ca un 
set întreg. Este similar unei senzaţii care este produsul a cinci sub- 
senzații ce aparţin celor cinci simţuri: atingerea, mirosul, vederea, 
auzul și gustul. 

Deoarece cinci lumini vin la mine, trebuie să existe cinci 
dorințe în mine. Diferenţa dintre ele trebuie să fie atât cantitativă, 
cât şi calitativă. În cele din urmă, însă, toate acționează împreună. 
Nu pot face o dorinta mai mare si o alta mai mica. Ele formează o 
anumită combinaţie. Lumina care intră în vas trece prin patru 
niveluri. La rândul său, vasul constă din cinci niveluri ale dorinţei 
de a primi plăcere. 

Acum, să examinăm paragraful 7: 


7) Acum putem înţelege ceea ce este scris în cartea “Pomul 
vieții”. Crearea tuturor lumilor este o consecință a perfecțiunii 
Creatorului în toate acțiunile Sale. Cu toate acestea, dacă El nu 
ar fi dezvăluit puterile Sale în acțiunile pe care le îndeplineşte 
asupra fiinţelor create, El nu ar fi fost numit “perfect”. 


Astfel, deoarece Creatorul este perfect, toate acțiunile Lui 
trebuie să fie perfecte. De aceea El a creat lumea. Dimpotrivă, lumile 
sunt o ascundere a Creatorului, îndepărtarea de El. 


Cu toate acestea, la prima vedere nu este clar cum nişte făptuiri 
imperfecte ar putea rezulta din Creatorul perfect. Mai mult, 
acțiunile Creatorului sunt atât de imperfecte încât trebuie să 
fie corectate de om. Din aserțiunea de mai sus, înțelegem că, 
deoarece esenţa creației este dorința de a primi plăcere, ea este 
destul de imperfectă întrucât este totalmente opusă Creatorului 
(în timp ce El este perfect şi dăruitor, creația doar primeşte, este 
imperfectă iar proprietățile sale sunt opuse față de ale Lui). Pe 
de o parte, este infinit de îndepărtată şi detaşată de El. Pe de 
altă parte, este ceva nou, născut din nimic. Creația a fost creată 
pentru a primi şi a fi umplută de plăcerea Creatorului. 

Asta înseamnă că dorinţa de a primi plăcere, deși oarecum 
contrară Creatorului și totalmente imperfectă, este totuși exact ceea 
ce Creatorul a trebuit să creeze. 

Cu toate acestea, dacă creațiile ar fi fost distanțate de Creator 

prin proprietățile lor, El nu ar fi putut fi numit Cel Perfect, 

deoarece acțiunile imperfecte nu pot veni de la cineva Perfect. 

Prin urmare, Creatorul şi-a restricționat lumina, a creat 

lumile, restricție după restricție, în jos, până la lumea noastră 

şi a întrupat sufletul în lumea noastră. 


Prin "lumea noastră” nu înţelegem lumea noastră fizică, ci setul 
de dorinţe egoiste care corespund etapei inferioare a dezvoltării 
lumilor. 

"A studia Tora” înseamnă a învăța de dragul corecției, şi nu 

numai a citi o carte numită Tora”. "A respecta preceptele” 

înseamnă a face acțiuni spirituale cu un ecran, şi nu a efectua 
anume acțiuni mecanice. Prin studierea Torei şi respectarea 

preceptelor sale, sufletul dobândeşte o perfecţiune pe care nu o 

avea la începutul creației. Ea denotă echivalenta proprietăților 

sale cu cele ale Creatorului. Sufletul ar merita să primească 

toată plăcerea care se găsea în Gândul Creaţiei. Acum el se va 

contopi în întregime cu Creatorul. 


Asta înseamnă că, în afară de încântare, sufletului i se 
pregătește o recompensă suplimentară, iar această răsplată se 
numește "contopirea cu Creatorul”. Astfel, nu este numai o primire 
a întregii lumini, ci o contopire cu Creatorul, o primire a luminii 
care a apărut drept urmare a unei echivalenţe a proprietăților. 

Echivalenţa proprietăților și contopirea cu Creatorul este mult 
mai mult decât primirea luminii, deoarece din cauza echivalenței 
proprietăţilor, sufletul se ridică la nivelul Creatorului. El nu numai 
că primește lumina de la Creator, ci se şi ridică la nivelul Lui. Astfel, 
el se ridică de la nivelul creației la nivelul Creatorului și înțelege și 
ceea ce este mai presus de natura sa. 

8) Doar prin respectarea Torei şi a Poruncilor (Miţvot), cu 
intenția de a nu primi nici o recompensă pentru asta, ci pentru 
a-i fi pe plac Creatorului, se generează o putere specială 
(“Segula”) care permite sufletului să ajungă la starea de unitate 
absolută cu Creatorul. Treptat, sufletul evoluează prin 
dobândirea a tot mai multe proprietăți noi, egale cu cele ale 
Creatorului, aşa cum se spune în articolul "Prefaţă la 
Înţelepciunea Cabala”. 


Această ascensiune, contopirea cu Creatorul, constă din cinci 
niveluri: Nefeş, Ruah, Neşama, Haya şi Yehida. Acestea sunt 
primite din cinci lumi: Adam Kadmon (AK), Atilut, Bria, 
Yețira şi Asiya. 


Când sufletul se ridică în lumea Asiya, el primește lumina 
Nefeş. Când se ridică în lumea Yeţira, primește lumina Ruah. În 
lumea Bria, el primeşte lumina Neşama. În lumea Ațilut, el primește 
lumina Haya; iar în lumea Adam Kadmon, primește lumina Yehida. 


Fiecare dintre aceste cinci niveluri este, la rândul său, împărțit 
în câte cinci sub-niveluri, numite de asemenea Nefeş, Ruah, 
Neşama, Haya şi Yehida (NaRaNHaY). Sufletul le primeşte de 
Ia cei cinci Parţufim care formează fiecare dintre cele cinci 
lumi. Fiecare sub-nivel are propria structură NaRaNHaY, pe 
care o primeşte de la cele zece Sfirot ce alcătuiesc fiecare Parțuf. 
Cu ajutorul Torei şi a Poruncilor, cu intenția de a-L mulțumi 
pe Creator, ființele create dobândesc treptat vasele-dorințe de 
Ia nivelurile de mai sus până când se contopesc complet cu 
Creatorul. 

Astfel, în suflet se formează treptat o dorință mai mare de a 
dărui. În concordanță cu aceasta, sufletul este umplut cu tot 
mai multă lumină până când atinge o completă echivalență de 
formă (a proprietăților) cu Creatorul. 

În această etapă, are loc în suflete împlinirea Gândului 
Creaţiei: primirea întregii plăceri pe care Creatorul a pregătit- 
o pentru ele. În plus, deoarece sufletele au dobândit dorința de 
a dărui, ele se contopesc (Dwvekut) cu Creatorul şi trăiesc 
experiența unei plăceri perfecte, veşnice şi infinite, mult mai 
mare decât primirea luminii. 

Astfel, creația dobândeşte: 

1) Primirea plăcerii pregătită pentru ea în forma de 
NaRaNHaY. 

2) Echivalența de formă cu Creatorul, adică se ridică la nivelul 
Creatorului şi capătă o perfecțiune echivalentă cu a Lui. 


Nu ne putem imagina încă acest nivel. Suntem obișnuiți să 
lucrăm cu noțiuni precum viața, moartea, timpul și plăcerea. Cu 
toate acestea, atunci când este vorba de nivelurile spirituale, nu 
avem nici cuvinte, nici senzaţii pentru a ne imagina sau descrie 
astfel de stări. 


În procesul de dobândire a ecranului, omul începe să-și 
modifice proprietăţile, primind astfel lumina și se înalţă treptat. 
Cinci niveluri majore (lumi) sunt împărţite în cinci sub-niveluri 
(Parțufim), care la rândul lor constau din propriile lor niveluri 
(Sfirot) - și toate acestea se caracterizează printr-o asemănare din ce 
în ce mai mare cu Creatorul. 


În timp ce omul este încă necorectat, fiecare dintre aceste 
niveluri este o ascundere a Creatorului faţă de el. Când omul 
primește corecția, acelaşi nivel devine o revelație a Creatorului și o 
lumină pentru el. Adică, pe de o parte, fiecare etapă este o 
ascundere a Creatorului și, pe de altă parte, o revelație a Lui. 

Fiecare etapă constituie un anumit nivel al proprietăţilor 
Creatorului. Să presupunem că lumea Ein Sof ar corespunde cu 
100% din proprietăţile Creatorului și este cel mai înalt nivel. Atunci, 
lumea noastră corespunde cu 0% din proprietăţile Creatorului. 
Restul Universului spiritual se află între acestea două și este 

împărţit în 125 de niveluri, care corespund celor 125 de măsuri ale 
proprietăților Creatorului. 

Așa cum a fost spus, trebuie să ne eliberăm de egoism, 
deoarece egoismul este un Kli (vas) inferior. În momentul în care 
începe să simtă plăcerea, acest sentiment elimină dorința; drept 
urmare, plăcerea dispare. Asta înseamnă că, în momentul în care 
dorința este satisfăcută, plăcerea dispare imediat. Aşadar, un Kli 
egoist nu poate fi niciodată mulțumit. Prin urmare, egoismul ne 
este dat numai pentru a fi corectat, pentru ca noi să putem simţi o 
desfătare veșnică și perfectă în el. 


Omul simte că a ajuns la un anumit nivel numai atunci când 
este acolo. Atunci el ştie la ce nivel este și ce nivel a lăsat în urmă. 
El vede următorul nivel înaintea lui, cel pe care trebuie să-l 
dobândească. În timp ce studiază cu seriozitate adevărata Cabala 
din cărţile autentice, în grupul potrivit, el începe să înțeleagă 
nivelul următor al ascensiunii sale. 

La început, el simte numai ascunderea acelui nivel, adică 
faptul că Creatorul i se ascunde în el. Apoi, omul începe să înțeleagă 
ce proprietăți posedă Creatorul și cum le poate dobândi. Există 
multe etape pe această cale, dar prima este cea mai dificilă. 
Comparativ cu prima etapă, înțelegerea celorlalte este mult mai 
ușoară. 

Rezultă din acest fapt că la primul nivel se nasc cele mai mari 
Kelim (pluralul pentru Kli) - dorinţe; exact acele Kelim care apar la 
primul nivel, ca mai apoi să apară la ultimul. Acest lucru se 
datorează faptului că există o așa-numită relație inversă între 
lumini și vase. 

În acest moment, suntem într-o stare în care nu știm realmente 
ce Kelim să folosim. Deși folosim deja Kelim foarte complexe, ele nu 
s-au manifestat încă în senzațiile noastre. Cea mai mare grosieritate 
(Aviut) de la Şoreş, Alef, Bet, Gimel și Dalet este în lumea Asiya. Cu 
toate acestea, cel mai mare ecran este în lumea AK - ecranul lui 

Dalet, în Aţilut — este ecranul lui Gimel, în Bria - ecranul lui Bet, în 
Yețira - ecranul lui Alef și în Asiya - ecranul lui Şoreş. 


Ar trebui să acordăm întotdeauna atenţie lucrurilor la care ne 
referim - fie că este vorba de ecran sau de dorința pe care acest ecran 
o "îmbracă". Prin urmare, aceasta este cea mai dificilă etapă a 
muncii noastre. Accesul în lumea spirituală este cea mai importantă 
problemă în întreaga căutare spirituală a omului. 


După aceea, omul se confruntă cu alte probleme iar lucrarea 
devine complet diferită. El ştie deja clar ce are de făcut; primeşte o 
idee despre cele 10 Sfirot pe care le-a dobândit, are o adevărată 
înțelegere a întregului Univers. Universul este construit în 
conformitate cu un principiu, deci dacă omul și-a dobândit 
propriile sale 10 Sfirot (chiar și cele mai mici), atunci el știe imediat 
despre ce se vorbește în Tora, deși doar la nivelul celor 10 Sfirot ale 
lui. 

Dacă, de exemplu, un om născut în junglă ar fi adus în lumea 
civilizată, nu ar ști cum să folosească anumite dispozitive tehnice. 
O persoană care a crescut într-o ţară dezvoltată poate să nu 
cunoască procesele din interiorul acestor dispozitive, dar știe să le 
folosească, pentru că trăiește printre aceste obiecte. Același 
principiu se aplică și unei persoane care a dobândit nivelul minim 
în lumea spirituală. Are o vagă idee despre spiritualitate, are deja 
Kelim (chiar dacă cele mai mici). Procesele cele mai intime sunt 
percepute la nivelurile superioare. 

Când un om dobândește un ecran, face un Zivug de Haka'a și 
primește înauntru Lumina Interioară, ceea ce îi dă o idee despre 
spiritualitate. Noi nu simţim nimic în afara noastră, simţim lumea 
din interior, lumea spirituală. Această lumină interioară, care 
umple Kli-ul, oferă măsura, pe care noi o numim "nivelul" sau 
lumina, nivelul "Nefeş", "Ruah", Neşama", "Haya" şi "Yehida”. 

Pentru a merge mai departe, omul ar trebui să absoarbă în mod 
constant, să treacă textele cabalistice prin mintea și inima lui, să fie 

umplut cu aceasta tot timpul. Nu există altă metodă decât studierea 
Înţelepciunii Cabala cu ajutorul cărților corecte, ghidat de un 
Învățător şi lucrând într-un grup. Eforturile colective sunt foarte 
importante. Chiar și un grup de începători este deja o forță 
spirituală, în ciuda faptului că membrii săi își imaginează cu greu 
ceea ce studiază despre Cabala și care le sunt scopurile. Acesta va 
fi capabil să atragă o lumină spirituală foarte puternică prin 
propriile sale eforturi în viitor. 

Regele David a descris toate stările spirituale pe care le 
traversează un suflet sau un om, de la cel mai de jos la cel mai înalt. 
Regele David (David HaMeleh, Malhut) este numit astfel, pentru că 
el însuși a trecut prin toate stările spirituale și le-a descris. Cartea 
sa "Tehilim" ("Psalmi") este la cel mai înalt nivel în Cabala, incluzând 
toate stările posibile ale sufletului. 

Dacă omul dobândește toate proprietăţile Creatorului, toate 
dorinţele, obiceiurile, puterile, o astfel de stare se numește adeziune 
cu Creatorul. 


Înseamnă că omul devine echivalent cu EI. Ce crează el? Prin 
dăruirea către Creator, el se creează pe sine, creează ecranul sau, 
mai degrabă, devine partener egal al Creatorului în crearea lui 
însuşi. 

Creatorul a creat egoismul, omul; iar omul face altruismul, 
adică Creatorul, din egoism, din el însuși. Desigur, el nu îl creează 
din nimic ("Yeş mi Ayn"), întrucât Creatorul este cel care ne-a făcut 
dorinţa de a primi plăcere, egoismul, din nimic. Cu toate acestea, 
transformarea acestei dorinţe în opusul ei este scopul omului. Acest 
proces se numește "corecție" (Tikun). De fapt, este o naștere a unei 
calități complet noi. Într-adevăr, Creatorul a creat egoismul omului 
iar omul îl creează pe Creator. 


Ce înseamnă că Creaţia este făcută din nimic? O ştim de la 
cabaliști. Ei studiază toate proprietățile Creatorului și văd că El este 
bunătatea absolută și este complet. Prin urmare, El a făcut Creaţia 

din nimic. Atunci când, aducându-și proprietăţile în echivalență cu 
cele ale Creatorului, omul se înalță la nivelurile înalte numite 
"mileniul al zecelea", unde se dezvăluie secretele Torei, el vede 
Creaţia în sine și modul în care a fost creat de Creator. 


Singurele surse pe care le studiem sunt cartea "Zohar", cărțile 
lui Ari, cărțile scrise de Baal HaSulam și Rabash. Nimic altceva nu 
poate fi citit independent. Se pot citi cărțile din seria "Cabala - 
Știința secretă”, dar nimic altceva. Pentateuhul poate fi citit numai 
atunci când omul poate înțelege că acesta are un înțeles interior, 


cabalistic și nu este doar o naraţiune istorică. 


Este nevoie de mult timp până ca omul să înceapă automat să 
vadă acţiunile spirituale din spatele cuvintelor Torei. Este mai bine 
să citeşti Cartea Psalmilor; acolo măcar sunt descrise sentimentele 
umane. Deși sunt acolo este vorba de senzaţii spirituale, ele sunt 
mai mult sau mai puţin echivalente în lumea noastră. Nu vei fi 
derutat la fel de mult ca atunci când citeşti Tora. 


Este necesar să studiem cum trebuie respectate preceptele din 
lumea noastră. Există "Șulhan Aruh" în acest scop. Poruncile trebuie 
ăstrate la un nivel "simplu". Josef Caro a scris ” Șulhan Aruh " mai 
ales pentru cei care doresc să studieze Cabala și vor să știe cum 
trebuie respectate preceptele fără să trebuiască să studieze 
fragmentele din Gemarra ne mai având timp pentru Cabala. Poţi să 
nu citeşti Cartea Zohar în aramaică, ci doar comentariul lui Baal 
HaSulam. 


9) Nu va fi dificil pentru tine să înţelegi acum ceea ce este scris 
în Cartea Zohar, anume că toate lumile - superioare şi inferioare 
- şi tot ce există în ele au fost create numai pentru om. Toate 
aceste niveluri au fost create numai pentru a umple sufletele, a 
le îndrepta către perfecțiune, către gradul de adeziune cu 
Creatorul, care este absent din momentul Gândului Creaţiei. 


La începutul creației, s-au format cinci lumi de la nivelul 
Creatorului în jos până la lumea noastră pentru a plasa sufletul 

în trupul material al lumii noastre. Trupul material este dorința 
de a primi fără a da nimic în schimb. Aceasta este forma finală 
a dorinței de a primi plăcere pentru sine. De aceea proprietățile 
omului în lumea noastră sunt absolut opuse față de Creator. 
Studiind Cabala, omul începe treptat să înțeleagă proprietățile 
dăruirii. Conform înţelegerii sale, el se înalţă treptat, învățând 
proprietățile nivelurilor descendente care au proprietatea 
dăruirii. Apoi dobândeşte nivelul dorinței numai de a dărui, fără 
a primi nimic în schimb. Drept rezultat, omul ajunge în 
adeziune completă cu Creatorul, adică dobândeşte starea pentru 
care a fost creat. Prin urmare, toate lumile au fost create de 
dragul omului. 


Astfel, toate lumile sunt create pentru a ajuta omul să urce din 
punctul zero, opus Creatorului, și în cele din urmă să ajungă la 
ultimul punct - contopindu-se cu Creatorul, pentru a acoperi 
întreaga călătorie începând de la ascunderea completă a 
Creatorului, trecând prin 125 niveluri, fiecare reprezentând o 
revelare mai mare a Creatorului. 


Am vorbit deja despre faptul că Creatorul s-a ascuns în mod 
deliberat în spatele a cinci lumi, fiecare compusă din cinci Parțufim, 
fiecare Parţuf având cinci Sfirot, în total 125 de niveluri de 
ascundere. Toate acestea au fost făcute pentru a-l face pe om 
absolut îndepărtat de Creator. 

Omul nu-L poate simţi pe Creator, el crede că este 
independent, crede că are libertate de voinţă - libertatea de a-și 
dezvolta și de a folosi egoismul după cum consideră el potrivit. 
Astfel de condiţii poartă numele de "lumea noastră”; de fapt, ele 
sunt forțele Creatorului care ne afectează într-o stare de ascundere 
completă. 

Tot ceea ce ne înconjoară în această lume este doar ultimul 
nivel al diverselor forțe care ne influențează în numele Creatorului. 
Indiferent de ce simte omul, în interiorul și în jurul lui, tot ceea ce 

noi numim "lumea noastră 
exista în Univers. 


„ constituie ultimul nivel care poate 


De îndată ce omul, cu ajutorul lucrării sale interioare, este 
capabil să elimine din el cel mai apropiat nivel al ascunderii 
Creatorului, pentru a da deoparte această perdea, el începe imediat 
să-L simtă pe Creator în această minusculă a 125-a parte. 


Nu înseamnă că aceste 125 niveluri ÎI ascund de noi pe Creator 
proporțional. Cu cât nivelul este mai mic, cu atât mai mult îl 
ascunde pe Creator. De îndată ce omul îndepărtează cele mai joase 
perdele care îl separă de nivelul următor, lumina Creatorului 
începe imediat să strălucească asupra lui şi el începe să-L vadă pe 
Creator în spatele tuturor lucrurilor care există în jurul lui în această 
lume. 


Nivelurile naturii - mineral, vegetal, animal și uman - tot ceea 
ce există în jurul omului și în interiorul lui, toate poftele sale 
animalice și dorințele de putere, onoare, faimă, aspirație pentru 
cunoaștere - pentru el totul devine acum o manifestare a 
Creatorului. 


Simte cum el, "sinele" lui, este afectat de Creator prin tot ce este 
în jurul lui și prin proprietăţile sale interioare. Primul nivel al 
revelaţiei, deşi cel mai dificil, este şi cel mai important, deoarece 
prin depășirea sa, omul stabilește imediat contactul cu Creatorul, 
chiar dacă la nivel minim, și nu-l pierde niciodată. Nu există nicio 
cale înapoi. Aşadar, începutul corect este absolut necesar. 

Uneori, omul pare să fi pierdut tot ce a dobândit și a căzut de 
la nivelul său. Această senzaţie îi este, însă, trimisă în mod deliberat 
pentru a-i permite să crească și mai mult. Nivelurile spirituale sunt 
construite astfel încât ascunderea Creatorului pe fiecare dintre ele 
depinde de corecția omului. Ascunderea îi este dată la un nivel pe 
care el îl poate depăși. 

Să presupunem că omul a corectat 10% din intenţia sa de a 
primi. Asta înseamnă că el primește plăcere în aceste 10% nu pentru 

sine, ci de dragul Creatorului. Prin urmare, măsura ascunderii și 
revelării Creatorului constituie același nivel, părţile sale din spate 
și din față. Cu alte cuvinte, în afara omului nu există nimic; toate 
nivelurile sunt construite pentru el și sunt în el. 


Toate lumile spirituale sunt în interiorul sufletului omului, 
formând o scară între el și Creator. Adică, ele constituie 125 niveluri 
ale proprietăţilor noastre. În jurul nostru, există un singur lucru: 
proprietatea complet altruistă de a ne dărui și a ne încânta. Noi 
numim această proprietate Creatorul. Cu toate acestea, 
proprietatea noastră interioară este absolut egoistă. 


Corecţia treptată a proprietăţilor interioare ale omului este 
scopul existenţei sale în lumea noastră. Toată lumea trebuie să se 
corecteze. Senzaţia Creatorului pe care omul o dobândeşte în 
timpul corecției sale se numește "ascensiune spirituală” de la un 
nivel la altul sau de la o lume la alta. Toate acestea au loc numai pe 
plan interior, lăuntric. 


Am spus deja că lumea înconjurătoare este doar o reacție a 
proprietăţilor noastre interioare față de influența Creatorului, adică 
toate lumile, Parțufim, Sfirot, toate cele despre care am vorbit 
vreodată se află în interiorul persoanei; nu există nimic în afară. Se 
poate spune că în afară există doar cele patru proprietăţi ale 
Luminii Directe. 

Lumina descendentă creează omul și toate proprietățile sale 
interioare. Toate lumile spirituale din noi sunt doar măsuri ale 
sesizării Creatorului. Toţi îngerii, diavolii, forţele întunecate. și 
luminoase nu sunt decât forțe interioare ale omului, create special 
în el de către Creator pentru a-l ajuta să-și corecteze în mod 
continuu și să-şi depășească egoismul natural. 

Iniţial, ele au fost sistematic restrânse, lume după lume, și au 
coborât până la nivelul acestei lumi materiale pentru a întrupa 
sufletul în corp, pentru a îmbrăca "sinele" omului în proprietăți 

absolut egoiste, infinit depărtate de Creator, cele mai opuse faţă de 
proprietățile Lui. 

Acestea sunt numite "calităţile acestei lumi”. Nu înțelegem 
prin asta un număr de obiecte materiale care ne înconjoară - lichide, 
gaze, solide. Prin lume materială, înțelegem calitățile absolut 
egoiste, mai mult sau mai puţin dezvoltate, indiferent dacă este 
vorba de un copil sau de adultul cel mai mare egoist din lume. 


Atunci când cabaliștii spun "trupul acestei lumi”, pentru ei 
înseamnă dorinţa de a primi. Există trupul lumii noastre - o dorință 
egoistă de a primi, și există corpul spiritual - aceeași dorință de a 
primi, dar având deja ecranul, ceea ce înseamnă o dorință egoistă 
transformată într-una altruistă. 


Așa cum s-a afirmat, pentru a-l face pe om să vrea numai să 
primească, Creatorul a plasat sufletul în trupul lumii noastre. 
Aceasta este așa-numita stare animalică, sau cum spune proverbul, 
"omul se naște ca un măgar sălbatic”. Astfel, când omul coboară în 
această lume, el primeşte dorințele egoiste numite "trup" și prin 
proprietăţile sale devine absolut opus Creatorului, îndepărtat de El. 


Creatorul dă omului doar o singură calitate altruistă numită 
"suflet". Dacă omul începe să respecte Tora și Poruncile cu intenția 
corectă, el dobândeşte treptat dorinţa Creatorului de a "dărui". 

Cel mai înalt nivel este dorința numai de a dărui, fără a primi 
ceva pentru sine. Dobândind această stare, omul își încheie drumul 
spre Creator și se contopeşte cu El. Apropierea și îndepărtarea 
entităţilor spirituale se petrec drept urmare a unei echivalenţe sau 
a unei disparităţi de formă (de proprietăţi). Prin urmare, prin 
atingerea stării de dorință absolută de a dărui, adică ultimul nivel 
din cele 125, omul este răsplătit cu o revelare completă a 
Creatorului. 


Astfel, toate lumile cu tot ce le umple sunt create numai de 
dragul omului și pentru corecţia lui. Respectarea Torei și a 
Poruncilor, cu intenţia de a dărui plăcere Creatorului fără a primi 

ceva în schimb, înseamnă aderarea la legile spirituale pe care omul 
le învaţă pe măsură ce urcă aceste trepte. 

De fiecare dată când ne aflăm într-o anume stare spirituală, 
suntem confruntaţi mereu cu o alegere, ce să facem, cum să gândim, 
să simţim, să ne alegem gândurile, intenţiile, deciziile interioare. 
Deși Creatorul nu ni s-a revelat încă, trebuie să încercăm să ne 
comparăm toate gândurile, deciziile şi opiniile cu intenţia noastră 
de a dobândi dorința de a dărui. 


Modul în care analizăm și alegem fiecare opinie şi decizie este 
numit "o poruncă” (Mitoa). Atunci când omul îndeplineşte corect 
această poruncă, el stimulează luminescenţa, permiţând să intre în 
dorinţa sa spirituală mai multă lumină. 

La nivelurile superioare, după ce omul a accesat lumile 
spirituale, el își corectează dorința absolut egoistă și, cu ajutorul 
unui Zivug de Haka'a (cuplare prin impact), primește o parte din 
lumină. Lumina pe care o primește este denumită în diverse feluri: 


"Tora", "Creatorul" sau "lumina sufletului”. 


Există o așa numită Esenţă a Creatorului (Afmuto HaBore). Noi 
nu simțim Esenţa Creatorului, ci numai influența Lui asupra 
noastră. Suntem ca o cutie neagră: orice pătrunde înauntru prin 
intermediul celor cinci simţuri - vedere, auz, atingere, miros şi gust, 
sau cu ajutorul acelor dispozitive, care doar lărgesc gama 
senzaţiilor noastre - toate creează în noi imaginea acestei lumi, 
aparent existentă în afara noastră. 


Această lume este, însă, doar un produs al senzaţiilor noastre 
interioare, ceva ce ne apasă din afară, este ca și cum am face un trup 
din lut și i-am da o anume sensibilitate. Atunci când pun presiune 
pe el, voi avea o reacție interioară. El simte această presiunea în 
senzațiile lui; într-un anume fel, presiunea se reflectă în el. Trupul 
numeşte această influenţă din afară (sau mai degrabă reacţia lui la 
aceasta) o anumită proprietate. 

La fel, dacă cineva îl înţeapă, trupul va numi această stimulare 
exterioară (sau reacția la ea) ca fiind o altă proprietate. Nu are nicio 
idee ce îl afectează din afară, dar simte doar reacţiile lui la ceea ce 
presează asupra lui. Toate reacţiile Creaţiei față de numeroasele 
influenţe externe creează în interiorul ei un sentiment de lume 


înconjurătoare”. 


Dacă persoana este lipsită de unul din simţurile sale de la 
naștere, să zicem de vederea, el trebuie să construiască o imagine a 
lumii înconjurătoare cu ajutorul celor patru simţuri rămase. 
Imaginea rezultată diferă de cea a noastră. 


Dacă suntem capabili să extindem oarecum gama simţurilor 
noastre (pentru că nu mai putem adăuga alte simţuri), atunci 
imaginea lumii se va schimba instantaneu. În orice caz, vom 
percepe doar ceea ce "pătrunde" în noi (în felul ăsta numim reacţiile 
noastre la influenţele externe) și nu ceea ce este în afară. 


O altă stimulare suplimentară, numită Lumina Creatorului, va 
pătrunde în noi. El Însuși va intra în noi, şi nu doar ne va apăsa din 
afară ca pe o bucată de lut. El va pătrunde și va începe să ne umple 
în funcţie de gradul de echivalență a proprietăților noastre cu El. 
Toată esența noastră este "o bucată de lut egoist”; dacă această 
"bucată" reușește să dobândească proprietăţile Creatorului, adică 
să înveţe să dăruiască, atunci nu va mai fi nici o diferenţă între 
aceste proprietăţi. Limita exterioară dintre El și "bucata de lut” va 
dispărea. Se vor contopi într-unul; Creatorul va umple din interior 
acest "lut" și vor fi în armonie completă, în completă contopire cu 
ceea ce este în afară. 

Această stare este nu numai perfectă dar şi cea mai 
confortabilă, eternă și bună în absolut. "Bucata de lut” trebuie să 
dobândească acest nivel. Omul trebuie să ajungă la el, începând de 
la nivelul cel mai de jos, numit "lumea noastră”. Sufletul îmbrăcat 
în trup, îl forțează să lucreze înainte ca el să poată urca. 

Sufletul la etapa zero este o proprietate egoistă, dar în starea 
finală, el trebuie transformat într-una altruistă. În cazul în care 
omul nu dorește să facă acest lucru din proprie voință, el va fi 
asistat de Sus, iar apoi, stimulat de suferinţe grele prin care va trece, 
"el" va fi obligat să fie de acord. Fiecare dintre aceste "bucăţi de 
egoism” (suflete) trebuie să depășească cele 125 de niveluri. Aceste 
"fragmente" sunt divizate numai pentru că fiecare dintre ele simte 
mica sa proprie dorință. 

În procesul de aducere a proprietăţilor lor la a fi asemănătoare 
cu cele ale Creatorului, ele încep să simtă continuitatea inseparabilă 
a masei lor, unitatea absolută a tuturor acestor fragmente egoiste. 
Ele înțeleg că reprezintă un singur întreg. Cu cât omul este mai 
corect, cu atât mai mult el se vede pe sine ca o parte absolut 
inseparabilă a întregului, adică înţelege faptul că depinde de toată 
lumea și că toată lumea depinde de el. 


Dacă creaţia este un întreg organism, atunci nu contează ce 
parte din ea primește și ce parte dăruie. Este mai ușor să fie corectat 
ca un fragment mic pentru ca atunci când toate fragmentele se vor 
fi corectat, ele se vor îmbina în senzațiile lor într-un singur întreg — 
este ceea ce se numeşte contopirea sufletelor. 


Există multe interferenţe, toate trimise special pentru noi. În 
cele din urmă, câștigă numai ceea ce persistă. Omul nu trebuie să 
posede înclinații speciale, un anume intelect, anume calități 
particulare sau proprietăţi. El ar trebui să fie persistent sau, mai 
degrabă, să arate abilitatea și curajul de a îndura; numai asta va 
duce la victorie. 

Fiecare dintre noi suntem calea prin care ne-a făcut Creatorul; 
nu se poate face nimic în privinţa asta. Toate schimbările noastre 
interioare în gânduri, dorinţe și ambiţii - toate acestea sunt 
programate în noi de Sus și toate trebuie să fie corectate. Chiar acela 
este materialul, acea "bucată de lut" pe care trebuie să o lucrăm. 

O proprietate egoistă corectată, pe care o pătrunde lumina 
Creatorului, este numită "Kli" (vas). Unei persoane care tocmai şi-a 
început studiul Înţelepciunii Cabala i se poate spune totul; totul 
intră în el, nimic nu se uită și nimic nu dispare. Când va fi necesar, 
şi-o va aminti, dar o va face numai după corectarea sa. Atunci când 
ea are vasele interioare minime și aceaste informații îi sunt necesare 
pentru lucrarea sa, ele îi vor apărea, vor “ieşi” la suprafaţă din 
subconștientul său. 


Omul însuși va trebui să sorteze aceste informații și să lucreze 
cu ele. În această etapă, nu ar trebui să i se dea pe loc răspunsuri la 
întrebările sale; acum el trebuie să caute și să găsească răspunsurile. 

Fiind la nivelurile înalte ale dezvoltării spirituale, omul suferă 
nu pentru că sufletele de la nivelurile inferioare se simt 
inconfortabil. El suferă de o incapacitate de a împlini dorința 
Creatorului în ceea ce privește aceste suflete, starea lor actuală; 
adică din cauza faptului că nu toate sufletele simt unitatea cu 
Creatorul așa cum o face el. În plus, el încearcă în mod natural să 
accelereze acest proces prin diseminarea Înţelepciunii Cabala, 
răspândind cunoștințele despre necesitatea corecției, în timp ce alții 
intervin în misiunea sa. 

Omul are nevoie de întreaga lume pentru a-și finaliza lucrarea 
spirituală, întrucât aceasta constă nu numai din autocorecție, ci la 
fiecare nivel există şi o lucrare reciprocă ce trebuie făcută cu restul 
sufletelor. 

Un cabalist trebuie să simtă întreaga lume, să-i simtă 
suferinţele, să le absoarbă la nivelul său și să le corecteze. Mai mult 
decât atât, la fiecare nivel se petrece o includere a tuturor sufletelor 
în el și a sufletului său în celelalte suflete. 


10) Acum, după ce ați înţeles destul de multe, puteți să studiați 
Cabala fără teama de a materializa spiritualitatea. Începătorii în 
studiul Întelepciunii Cabala sunt derutați, întrucât se spune că 
toate cele zece Sfirot şi Partufim care încep de la lumea Ațilut şi 


45 


în jos până la cele 10 Sfirot ale lumii Asiya sunt divinitatea şi 
spiritualitatea în absolut, adică, de fapt, sunt Însuşi Creatorul. 


Pe de altă parte, se spune că toate aceste lumi au fost create 
urmare a restricţiei (Timţum). Cum se poate spune atunci că 
divinele Sfirot, care se referă la Creator, au apărut după 
Țimţum? În afară de aceasta, cum ar trebui să ne referim la 
astfel de noţiuni în termeni de cantitate, de sus - jos, urcare - 
cădere, contopire - divizare spiritual, etc.? Cum se pot spune 
toate acestea referitor la ceva care este divin şi perfect? 


S-a spus: "Nu schimb nimic; Sunt peste tot, Unicul Creator 
care nu se schimbă ”. Cum se poate spune că transformările şi 
restricțiile există în Unul cel desăvârşit, deoarece orice 
schimbare vorbeşte despre imperfecţiune? 


Întrebarea este una simplă: ceea ce numim lumi - constituie 
Creatorul sau creația? De ce sunt începătorii derutaţi? Pentru că, de 
regulă, ei materializează. Ei încearcă să-și imagineze aceste lumi 
sub formă de obiecte materiale. Este o reacție naturală pentru un 
om limitat de realitatea lui. Cu toate acestea, cum poate fi dată o 
percepție corectă; este oare până la urmă posibil? 

Există riscuri pentru cei care studiază Cabala fără a avea un 
ghid adevărat, o persoană care să îi îndrume încontinuu, care să îi 
împiedice să se îndepărteze de la calea cea bună și să materializeze 
spiritualitatea. Din acest motiv, Cabala a fost ţinută de secole 
departe de mase. Dacă, la început, omul deviază de la calea corectă 
fie şi numai cu a milioana parte dintr-un grad, în timp, această 
abatere de la obiectiv va crește treptat. 

În consecință, cu cât el avansează mai mult și, așa cum i se pare, 
se apropie mai mult de obiectiv, cu atât de fapt el se îndepărtează 
de acesta. De aceea, Cabaliștii au stabilit anumite cerințe şi restricții 
pentru cei care voiau să studieze Cabala. Este mai bine să rămâi la 
nivelul respectării mecanice a poruncilor decât să studiezi Cabala 

de unul singur (obişnuita Lumină Înconjurătoare strălucește 
asupra omului și îl purifică încetul cu încetul). 

Din nefericire, vedem unde i-a adus pe cei care s-au auto- 
instruit; ei își construiesc propriile concepții despre lumea 
spirituală, o populează cu tot felul de entităţi, forțe și interacțiunile 
între acestea, cu îngeri înaripați, diavoli, vrăjitoare, iadul și 
paradisul etc. Ei fac acest lucru fără să înțeleagă că lumea spirituală 
este numai în interiorul sufletului omului, în timp ce în afară este 
numai Creatorul. 


Cabaliştii erau profund îngrijoraţi de toate acestea. Principala 
poruncă este aceea de a nu-ţi face un idol din propriul egoism. 
Indiferent dacă o dorești sau nu, tu i te închini oricum - este un idol 
făcut înăuntrul tău; de la naștere, te închini numai dorințelor tale, 
gândindu-te numai cum să ţi le satisfaci. 


A nu-ţi face un idol înseamnă să nu-l pui pe acesta în locul 
Creatorului. Dacă vrei cu adevărat să intri în spiritualitate, să ai 
orice contact cu aceasta, nu-ţi fă o imagine falsă a acesteia în 
imaginaţia ta, deoarece aceasta te va duce la rătăcire. A fost spus: 
"Să stai și să nu faci nimic este de preferat în loc să faci o greşeală”. 


Se pune o întrebare: Poate oare un om care studiază Cabala să 
intervină în problemele altora? Le poate explica el ceva? El poate şi 
ar trebui, dar cu foarte mare atenţie. Poţi da o carte pentru a fi citită; 
poti vorbi un pic despre Cabala, dar niciodată nu vei pleda pentru 
asta. 


Poate fi dăunător pentru tine. Vei pierde tot ceea ce ai câștigat 
prin propriile eforturi și studii. Cabala trebuie să fie popularizată 
discret, şi niciodată să nu încerci să convingi pe cineva. Nu-ţi va fi 
de folos, în orice caz. Egoismul omului este mai puternic decât orice 
influență din afară. Nu-l vei face niciodată să-și schimbe părerea. Îl 
poţi îndruma numai dacă el o dorește. Omul percepe ceva numai 
atunci când simte că își poate împlini dorința. 

11) Din afirmația de mai sus putem concluziona că toate aceste 
lumi, Partufim şi procesele care au loc în ele (ascensiuni, 
coborâri, restricții etc.), sunt toate vase de primire interioare ale 
omului, proprietăți ale sufletului său. 


Adică, tot ceea ce citeşti în Cabala se manifestă în interiorul 
sufletului omului şi are două aspecte: ce se întâmplă în gând şi 
ce se întâmplă în acțiune. Este similar cu situația în care un om 
construiește o casă: sfârşitul acțiunii sale este deja integrat în 
planul său original. 


Imaginea unei case, chiar noțiunea de “casă” în gândurile 
omului, este diferită de cea reală, deoarece structura, existând 
numai ca un plan, este făcută din materia ideilor sale. Odată cu 
începerea procesului de construcție, planul dobândeşte alte 
calități, proprietăți diferite, care se materializează treptat, 
transformându-se într-o structură din lemn şi piatră etc. 
Gândul se materializează din ce în ce mai mult până când 
ajunge la forma sa finală, exprimată în ideea materializată - o 
casă. De asemenea, în ceea ce priveşte sufletele, trebuie să se facă 
diferența între cele două părți: planul şi acțiunea. Starea 
sufletelor în lumea Infinitului (Ein Sof), adică atunci când au 
fost unite cu Creatorul, înainte de toate restricțiile, una cu 
gândirea creației, poartă numele de “sufletele în Gândul 
Creaţiei”. 

În Gândul Creaţiei, aceste suflete sunt în Creator fără nicio 
distincție între ele. Această stare este numită Ein Sof - lumea 
Infinitului. O stare similară continuă în lumile Adam Kadmon 
şi Ațilut. Starea în care sufletele primesc şi sunt distincte de 
Creator, poartă numele de "sufletele în actul creaţiei”. Această 
distincție se petrece la nivelul lumii Bria. 


Lumea Bria (cuvântul "Bria" derivă din aceeași rădăcină ca și 
cuvântul "bar", care înseamnă "din", "cu excepţia”) este prima lume 

sub lumea Aţilut, sub Parsa. Pornind de la lumea Bria, există o 
tranziţie a sufletelor către starea de "acțiune". 


Lumea Bria este prima lume în care sufletele, așa cum erau, cad 
afară din planul Creatorului și devin mai corporale, "existente în 
mod independent”. Toate gândurile şi dorințele din lumea noastră 
şi din cele spirituale ne vin de Sus. Ceea ce trebuie făcut cu aceste 
gânduri și dorinţe în lumea noastră și în lumile spirituale face 
obiectul studiilor noastre. 


Nimic din interiorul sau din afara ta nu este creat de tine. 
Reacţionezi la orice impuls exterior în funcţie de natura ta 
animalică. Orice reacţie de acest fel poate fi calculată în avans iar 
acţiunile tale pot fi anticipate în orice situaţie dată. Aşadar unde 
este aici chiar şi cea mai mică libertate de alegere sau libertate de 
voinţă? Libertatea de voință este numai în efortul de a înțelege 
modul în care Creatorul va acționa în locul meu și de a reacționa în 
mod similar. 


Într-un fel sau altul, întreaga lume se supune voinței 
Creatorului; nici măcar un atom nu se poate deplasa împotriva Lui. 
Diferența constă în faptul că un Cabalist încearcă conștient să 
coreleze acţiunile sale cu cele ale Creatorului. Cu toate dorinţele 
sale, vrea să urmeze fluxul pe care Creatorul l-a pus în mișcare 
pentru întregul Univers. Astfel, el intră în starea cea mai 
confortabilă de "relaxare" absolută (libertate și pace eternă). 

Timpul se oprește, totul dispare, cu excepţia senzaţiei de 
infinit, pentru că nu există tulburări, nici o contradicţie între tine, 
întregul Univers și Creator. Se spune că fiecare suflet este inclus în 
Malhut al lumii Ein Sof, numit "punctul central", pentru că acest 
punct este Gândul și toate vasele provin din el, toate proprietățile 
sufletului în acțiune. Această acțiune începe în lumea Bria și 
continuă în lumile Yeţira și Asiya. 

Tot ce se găsește în lumile Fin Sof, Adam Kadmon şi Ațilut, încă 
aparţine Gândului Creatorului. Știm asta din emanarea celor patru 

faze ale Luminii Directe. Lumina care iese din Creator se numește 
"Bhina Şoreş". Apoi lumina termină crearea Kli-ului, dar nu are 
senzații independente. Această fază se numește "Bhina Alef". 

În faza Şoreş, lumina a ieşit din Creator; în fază, Alef, Kli-ul a 
ieșit din Creator. Ambele faze sunt încă sub puterea completă a 
Creatorului, total în Gândul Său; ele nu sunt încă distincte de El. 
Lumea Adam Kadmon corespunde fazei Şoreş; lumea Aţilut 
corespunde fazei Alef (Parțuf-ul Galgalta este Şoreş le Ohrot - pluralul 
de la Ohr, lumină - Partuf-ul AB este Şoreş le Kelim — pluralul de la Kli, 
vas). 

Timtum Alef (Prima Restricție) a fost efectuată în acel punct 

central, adică pe calitatea sa, în măsura în care există un Gând 

cu privire la sufletele viitoare. În ceea ce priveşte Creatorul, nu 

există nici o restricție în acest punct, doar în ceea ce priveşte 

sufletele care ies din acest punct central. 


Trebuie ştiut că toate aceste vase, Sfirot şi lumile, în jos către 
lumea Bria, care coboară din acest punct central ca o consecință 
a unui Zivug de Haka'a, sunt numite “Ohr Hozer” (Lumina 
Reflectată). Toate sunt considerate ca fiind “Gândul Creației”, 
fără a se distinge ca suflete independente. Totuși, aceste 
transformări sunt deja incluse în plan, apoi împlinite în acțiune, 
în procesul de coborâre a sufletelor din lumea Bria. Înainte de 
lumea Bria, ele sunt încă inseparabil legate de proprietățile 
Creatorului. 


Prezentarea cărților de Cabala este foarte complicată; scopul 
lor este acela de a dispune omul care studiază corect Cabala, pentru 
a-și canaliza eforturile interioare în direcția corectă. Dacă cineva se 
abate de la acest curs, nu este capabil să înțeleagă o carte cabalistă. 

Sarcina omului este de a realiza ce se întâmplă cu el și modul 
în care Creatorul lucrează cu el de Sus, astfel încât el să fie total de 
acord cu acţiunile Creatorului. Cel neprihănit este acela care 
justifică acţiunile Creatorului. Când omul dă în totalitate și se 

bucură, el lasă să pătrundă Lumina Superioară prin el însuși, care 
apoi revine la Sursa sa; este Lumina Reflectată (Ohr Hozer), care 
vine de Sus ca Lumină Directă (Ohr Yaşar) și este reflectată, 
umplând complet întregul vas. Ohr Yaşar îmbracă Ohr Hozer și 
omul devine un singur întreg cu Creatorul. 
Omul abordează Universul, în esenţă, în două maniere: 
(i) Cea numită "Dat Ba'alabaitim” - opinia mulţimii 
neînsemnate, adică opinia maselor egoiste, şi 
(ii)"Da'at Torah”. Cuvântul "Tora" derivă din cuvântul lumină 
(Ohr, Ohra'a - calea spre Creator). 
Aceste două abordări sunt absolut contrare una faţă de 
cealaltă. 


Problema este că în timp ce suntem încă în limitele lumii 
noastre și nu am dobândit încă proprietățile spirituale, nu putem 
înțelege că cele două abordări ale Universului sunt opuse una 
celeilalte. Se întâmplă întrucât pe măsură ce omul dobândește 
proprietăţile spirituale, timpul și spaţiul se contopesc într-un 
singur punct pentru el și orice mişcare încetează. 

Este atunci când el începe să vadă totul ca fiind absolut static, 
în jurul lui nepetrecându-se nimic, totul întâmplându-se, însă, în el. 
Conform stării sale lăuntrice, a calităților sale spirituale și a 
proprietăţilor, omul începe să vadă o lume cu totul diferită în jurul 
lui. 

De fiecare dată când în el aceste calități sunt transformate, el 
vede o imagine complet diferită. Atunci descoperă el că întreaga 
imagine din jurul lui este de fapt absolut statică și că schimbările au 
loc numai în interiorul său, în funcţie de transformarea 
proprietăților sale, de organele de primire a informațiilor "externe" 
(externe — adică iluzorii, pentru că în fapt numai omul se schimbă). 

De fapt, în jurul nostru există lumina spirituală statică, amorfă, 
omogenă, numită "Creatorul". Similar celor cinci simțuri, avem și 
cinci organe de simţ spirituale: ochii spirituali (vederea), urechile 

(auzul), nasul (mirosul), gura (gustul) și mâinile (atingerea). În 
funcţie de calităţile lor, de capacitatea și sensibilitatea lor, vom 
primi în mod constant impresii diferite de la această lumină 
spirituală omogenă. Impresia cea mai primitivă este cea pe care o 
primim astăzi. 

Lumina spirituală omogenă este percepută în simțurile 
noastre; ea formează o tablou cumulativ al Universului în 
conştiinţa noastră, pe care noi îl numim "lumea noastră”, "această 
lume”. Dacă simţurile noastre se schimbă puţin, adică devin mai 
puţin contrare față de această lumină, mai apropiate de ea prin 
proprietăţile lor și primesc proprietăţi altruiste, atunci vor începe 
să o perceapă mai corect, mai aproape de cum este în realitate. 

Astfel de senzaţii complexe despre sine însuși prin propriile 
cinci simţuri îi vor da omului o imagine, care se numește lumea 
Asiya. Lumea Asiya nu este decât măsura a senzaţiei corecției sau a 
disparităţii faţă de lumină, faţă de Creator. Prin urmare, se spune 
că toate lumile sunt în interiorul omului. 


Dacă ne dezvoltăm mai mult simţurile, schimbând egoismul 
nostru în altruism spiritual, vom primi o imagine și mai corectă a 
luminii, numită lumea Yețira și așa mai departe. La cel mai înalt 
nivel, când ne vom corecta în totalitate, vom percepe o imagine 
nedistorsionată a Luminii Superioare, adică lumina omogenă ne va 
umple, va pătrunde prin cele cinci simţuri ale noastre și atunci vom 
simţi Creatorul Însuși în toate proprietăţile Sale reale, Gândul și 
dorinţele Lui referitoare la noi. 

Omul trebuie să ajungă în această stare de adeziune completă 
cu Creatorul, în timp ce este încă în lumea noastră. Atitudinea 
omului faţă de tot ce îl înconjoară, precum și reacțiile sale, sunt 
dictate de nivelul la care se află, adică totul este determinat de 
proprietățile sale prezente, parțial corectate și necorectate. 

Nu vă puteți schimba atitudinea față de ceea ce se întâmplă și 
nu veţi reacţiona diferit până când nu vă veți schimba. Atunci, 

proprietăţile voastre interioare, îmbunătăţite, vă vor câștiga în mod 
natural o atitudine diferită și mai bună. 

Când omul începe să studieze Cabala, i se pare că va putea să 
avanseze cu ajutorul minţii sale raţionale, analizând, cercetând și 
concluzionând. Unul scrie un rezumat, altul înregistrează lecţia - 
este firesc, pentru că mintea este instrumentul nostru de percepţie 
și analiză a lumii. Cu toate astea, acest lucru este valabil doar în 
limitele lumii noastre. 


De fapt, înţelegerea spirituală se petrece într-un mod diferit. 
Când omul face un efort, deși intenţiile sale sunt absolut egoiste, el 
atrage asupra sa o emanaţie sporită a Luminii Înconjurătoare (Ohr 
Makif). Această emanaţie înconjurătoare este deja îndreptată spre o 
anume persoană, și nu către mase. 


O persoană care studiază conform metodei Cabaliste atrage 
pentru sine o emanaţie personală a Luminii Înconjurătoare. Această 
lumină începe să împingă omul spre spiritualitate; îl "trage" în sus. 
Acesta este un mod complet diferit: nu cu ajutorul minții; de fapt el 
este privat de mintea sa pământească: i se trimit puțin câte puţin 
împrejurări cu care trebuie să se lupte. Lumina îl forțează să 
acționeze; îl "aruncă" dintr-o o parte în alta, de la o împrejurare la 
alta, pentru a trezi noi senzaţii în el, pentru a-l pregăti să simtă 
spiritualitatea. 

Emanarea Luminii Înconjurătoare se intensifică și începem să 
ne simţim mai răi. De ce? Simţim că există ceva în exterior, mai 
puternic și mai bun, care nu poate intra în noi. Astfel, trăim 
experinţa unor perioade de depresie. De fapt, aceasta înseamnă că 
motivul real al acestor depresii este acela că primim de Sus o 
emanație mai puternică. 

Omul nu poate prezice în nici un fel cu propria minte nivelul 
următor în dezvoltarea sa spirituală. Posibilitatea de a controla 
cumva conştient stările spirituale dispare (de fapt, ele nu sunt încă 
spirituale). Într-adevăr, totul se petrece pentru a-l aduce pe om să 

ia parte cu mintea lui pământească, pentru a-l lăsa să dobândească 
o altfel de minte: anume credinţa deasupra rațiunii. Se numește "a 
intra în Ibur" (a intra în starea de embrion) al unui Parțuf spiritual 
superior. 


Asta se poate face numai atunci când omul își obnubilează 
complet proprietăţile intelectuale, analitice aparținând acestei lumi. 
El se predă în totalitate Forţei Superioare și dorește să fie complet 
inclus în ea. Masele evită această abordare. În Cabala, atunci când 
omul evoluează prin credință deasupra raţiunii, el controlează mai 
întâi ceea ce se întâmplă cu el și apoi în mod conștient îşi închide 
mintea. 

Masele există în credinţă sub rațiune. Cartea Zohar îi numește 
"Domem de Kduşa". "Domem" înseamnă "neanimat", "fără viață", 
"Kduşa” înseamnă "sfânt", adică "nivelul neanimat sfânt”. Ce 
inseamna asta? Există cinci niveluri în Univers: 

- neanimat (mineral) 

- vegetal 

- animat (animal) 

- uman 

- și încă un nivel, cel mai înalt - cel Divin. 

Acestea sunt cele cinci niveluri ale naturii. În lumea spirituală, 
conform acestei diviziuni, există și cinci niveluri de dezvoltare a 
proprietăţilor interioare ale omului. 

Care este sensul celui mai de jos nivel “spiritual neanimat”? 
Poţi să te afli în aceeași stare statică, "neanimată”, una similară cu 
"viața minerală” din natură, poate chiar o piatră. Acest lucru se 
datorează faptului că aţi fost creaţi aşa și vi s-a spus cum trebuie 
făcut totul. 

Omul face totul la un nivel "neanimat” (mineral), fără a avea 
propria atitudine, fără a avea o intenţie spirituală personală, 
îndeplinind numai anumite acţiuni spirituale care corespund 

legilor spirituale, dar le face "mecanic", fără a implica propriul 
“sine”. 

În lumea spirituală are loc o interacțiune între sufletul omului 
și Creator. Interacțiunea generală dintre om și Creator este 
împărțită în 620 de acțiuni diferite, numite porunci, 620 de legi, 
acțiuni spirituale pe care omul le îndeplinește atunci când trece prin 
toate nivelurile, începând de la lumea noastră și terminând cu 
nivelul adeziunii complete cu Creatorul. 


Există 620 de niveluri care ne separă de Creator, fiecare fiind 
depășit de împlinirea unei anumite acţiuni spirituale, care se 
numeşte o poruncă (o lege sau o condiţie). 

Această acţiune spirituală este împlinită numai de intenţia 
omului sau mai degrabă prin schimbarea intenţiei sale de la "pentru 
sine” la "pentru Creator”. Dimensiunea intenţiei altruiste cu care 
omul efectuează acțiunea este determinată de nivelul spiritual pe 
care l-a dobândit. 


Dacă executăm toate cele 620 de acțiuni spirituale, numai în 
mod mecanic, fără a corecta intenția, la fel ca și masele, atragem o 
Lumină Înconjurătoare care menţine aceste mase în așa fel încât să 
păstreze "natura neanimată” într-o anumită formă. Această lumină 
îi inspiră să continue să facă ceea ce au fost învăţaţi, dar nu îi mișcă 
înainte, nu îi transformă dintr-o "natura neanimată” din punct de 
vedere spiritual într-una "vegetală". 

Pentru a trece de la "natura neanimată” spiritual la cea 
"vegetală" spiritual, trebuie să avem metoda specială pe care o 
studiem aici. Momentul în care omul trece acest prag și devine 
"vegetal" din punct de vedere spiritual, el a pătruns deja în lumea 
spirituală. Mai târziu, atunci când își dezvoltă pentru prima dată 
natura vegetală, adică dacă îndeplinește anumite acțiuni spirituale, 
își corectează în mod constant intențiile și astfel îndeplineşte, poate, 
100 de precepte, ele se referă la nivelul spiritual vegetal. Apoi, dacă 
execută 100-150 precepte, acestea se referă la nivelul spiritual 

animal. După efectuarea a 200-300 de precepte, ne referim la stratul 
spiritual uman. Preceptele rămase aparţin stratului Divin, Keter. 
Această schema este data numai cu titlu ilustrativ, nu ca un 
exemplu specific. 


Toate nivelurile spirituale, de la zero la 620, se bazează pe 
principiul că omul se schimbă în plan interior, se îmbunătățește 
încontinuu, devine din ce în ce mai asemănător cu Creatorul, până 
când nu mai există nicio diferenţă faţă de acesta. 


Totuşi, la nivelul nostru cel mai de jos, putem observa 
poruncile doar mecanic. Acţiunea mecanică nu ne va permite 
niciodată să trecem de la nivelul " spiritual mineral” la cel "vegetal". 
Numai cu ajutorul Înţelepciunii Cabala poţi depăşi nivelul. Această 
metodă atrage asupra noastră Lumina Înconjurătoare specială și ne 


scoate din această lume, transformând o “piatră” într-o "plantă". 


Omul se naște ca orice alt animal din această lume și nu există 
nimic spiritual în el. Singurul lucru pe care îl poţi spune despre om, 
cu toată "încâlceala” pe care o poți căpăta din toate tipurile de 
învățături orientale, este că toate acestea aparţin nivelului interior 
"mental" (să-i punem așa), nivelul unui animal numit "Omul lumii 
noastre”. Aceste "înțelepciuni” diferite vorbesc despre forțele care 


însoțesc trupul, corpul nostru fizic. 


Aurele, chakrele, etc. toate există, dar sunt structuri biologice, 
bioenergetice ale trupului uman. Şi animalele le posedă; de regulă, 
ele sunt chiar mai sensibile la bio- şi psiho-câmpuri decât omul. 
Oricine poate dezvolta aceste abilități. 

Toate acestea se referă la trup, corpul fizic, însă știința nu a 
urmat această cercetare. În zilele noastre a început să se dezvolte 
mai mult dar multe lucruri nu sunt încă clare şi, în principiu, toate 
acestea sunt supuse testelor și cercetărilor pe o bază absolut 
științifică, care nu implică corecţii spirituale ale omului însuși. 
Desigur, omul influenţează moral aceste domenii, dar rămâne 

totuși un egoist, sau mai degrabă un altruist egoist (dăruiește de 
dragul lui). 

Astfel, omul se naște cu toate aceste dispoziții mentale, pe care 
le poate dezvolta. Există doar o singură specificitate în plus: în afară 
de dorințele egoiste, omului i se poate da doar o dorință mai mare, 
care nu există în lumea noastră. Aceasta este dorința de a dărui, 
care este o dorință spirituală. Se numește "Nekuda she baLev” (un 
punct în inimă). 

Mai târziu vom examina modul în care este inserată într-o 
inimă umană. De fapt, ea este inserată în "eul" egoist al omului, ceea 
ce înseamnă că întregul nostru organism este construit pe "sinele" 
nostru egoist. Dintr-o dată însă un punct, un embrion al "sinelui" 
spiritual, altruist pătrunde în egoism. În principiu, acest punct nu 
are nimic de-a face cu omul, el fiind o creatură total egoistă. 

Din punct de vedere biologic, omul este foarte asemănător cu 
animalele. El diferă de ele numai prin acest "punct negru". De ce i 
se spune "negru"? Nu este spiritual? Întrucât punctul nu este încă 
umplut de lumină. Cu ajutorul Înţelepciunii Cabala, atunci când 
Lumina Înconjurătoare individuală începe să strălucească, ea 
luminează acest "punct negru" și astfel acesta începe să simtă 
tensiune, disparitatea dintre el și lumină. 


Continuând să studieze, omul începe treptat să dezvolte acest 
punct: punctul se extinde până se formează în el zece Sfirot. De 
îndată ce există primele zece Sfirot în "punctul negru”, acestea sunt 
incluse în structura Parțuf-ului spiritual cel mai înalt; asta se 
numeşte aşadar Ibur" (concepţia). Acest punct este un embrion al 
sufletului. Primele 10 Sfirot dobândite de om sunt numite sufletul, 
vasul sufletului. Lumina care le umple este numită "lumina 
sufletului”. 


Omul ar trebui să dezvolte acest punct până la un nivel care 
să-i permită să-și transforme toate proprietățile egoiste în altele 
altruiste. Un "punct negru" începe să "se umfle”, pe măsură ce omul 

adaugă egoismul la el și îl transformă în altruism. Acest punct este 
Sfira Keter. În afara lui, cu ajutorul egoismului suplimentar, încep 
să se dezvolte cele 10 Sfirot. Cu cât omul adaugă mai mult egoism 
la el, cu atât mai mai mare va fi Kli-ul spiritual, numit "suflet", pe 
care îl primește. 


Totuşi, dacă acest lucru nu se întâmplă, atunci când omul s-a 
născut animal, el va muri. Pe de altă parte, dacă și-a dezvoltat chiar 
şi numai un pic Kli-ul spiritual, deşi nu a ajuns în lumea spirituală 
și dacă a fost influenţat de lumina spirituală, acesta rămâne în el 
pentru totdeauna. Deoarece această calitate nou formată nu se 
referă la trup, nu moare odată cu el, ci se referă la "punctul negru”, 
care este spiritual, adică etern. Aşadar, lucrarea aceasta, efortul 
acesta nu este pierdut. 

Cum poţi face din acest punct măcar 10 Sfirot dintre cele mai 
mici? Să presupunem că luăm un gram din egoismul nostru şi îi 
dăm un ecran. Egoismul plus ecranul combinate cu acest punct ne 
dau cel mai mic Kli spiritual. Nu este nevoie de un ecran în ceea ce 
privește "punctul negru", deoarece omul îl primește de Sus. 

Acum, să ne întoarcem la problema liberului arbitru. În cartea 
lui Baal HaSulam, "Pri Haham. Igrot ", este scris: "Așa cum am spus 
deja în numele lui Baal Shem Tov, înainte de a efectua o acțiune 
spirituală (referindu-se la o poruncă), nu este nevoie să ne gândim 
la Providența personală a Creatorului, ci dimpotrivă, omul trebuie 
să spună: "Dacă nu mă ajut eu pe mine, atunci cine o va face?”. 

Totuși, după ce a încheiat această acțiune cu încrederea 
absolută că totul depinde numai de el și că Creatorul nu există 
deloc, el trebuie să-şi adune gândurile și să creadă că el a efectuat 
această acţiune spirituală nu prin propriile sale eforturi, ci doar 
datorită prezenţei Creatorului, deoarece aceasta a fost intenţia Lui 
inițială. 

Omul ar trebui, de asemenea, să acționeze în mod similar în 
procedurile obișnuite, de zi cu zi, deoarece spiritualul și 

pământescul sunt asemănătoare. Așa că, înainte ca omul să plece 
acasă pentru a câștiga ceea ce trebuie să câștige în timpul zilei, el 
trebuie să-şi anuleze complet gândul Providenţei personale a 
Creatorului, spunându-şi: " Dacă nu mă ajut eu pe mine, atunci cine 
o va face?", şi să facă exact ceea ce fac şi restul oamenilor care își 
câştigă viaţa în această lume. 

Seara, însă, atunci când se întoarce acasă cu ceea ce a câștigat, 
el nu ar trebui în nici un caz să creadă că a câștigat prin propriile 
sale eforturi, ci să creadă că dacă nu ar fi plecat de acasă de loc, ar 
fi avut același lucru. De vreme ce Creatorul a planificat în avans cât 
de mult a trebuit să câștige în acea zi, seara ar fi trebuit să primească 
oricum acelaşi câştig. 

În ciuda faptului că, în mintea noastră, aceste două abordări 
ale aceleiaşi acțiuni se contrazic reciproc și atât mintea, cât şi inima 
noastră nu o percep ca atare, omul trebuie să o creadă oricum. Ni 
se pare o situaţie contradictorie, pentru că proprietățile noastre sunt 
contrare Creatorului și nu au intrat încă în spaţiul spiritual, unde 
toate contrariile se unesc într-un singur întreg și toate contradicţiile 
dispar, "se topesc” în Unitate. 


Există Providența Divină numită HaVaYaH - care înseamnă că 
Cel care controlează totul este Creatorul şi omul nu poate participa 
în nici un fel la acest control, iar toate gândurile, dorinţele, acțiunile 
sale etc. îi sunt date din afară. Apoi este Providența Divină numită 
"Elokim" având Gematria (valoarea numerică a literelor și cuvintelor 
ebraice) egală cu "Teva" (natura). Aceasta este Providența prin 
natură, când omul, indiferent de controlul absolut al Creatorului, 
acţionează conform naturii sale. 

Dacă omul încearcă să combine în el aceste două tipuri de 
Providenţă (deși nu se potrivesc în mintea sa și nici în inima sa, el 
se duce deasupra minţii sale), aceste încercări duc în cele din urmă 
la unirea lor și el vede că nu există nici o contradicție. Cu toate 
acestea, până când să ajungem la o astfel de unitate, vom pune 

aceeași întrebare tot timpul: cine a făcut asta - Creatorul sau eu? 
Mai mult, nu există nici o manieră de a renunţa la aceste întrebări 
până când nu ajungem la nivelul în care HaVaYaH - Elokim să 
concure; atunci am putea înţelege. 


Aici vorbim despre atitudinea omului față de acțiune. Înainte 
de a acționa, omul decide conștient să se afle sub controlul lui 
Elokim; aceasta îi oferă posibilitatea de a-și analiza acțiunile și 
atitudinea sa față de ele. În acest fel, el juxtapune aceste două 
sisteme și își aduce "sinele" la a se asemăna cu Creatorul, 
încontinuu amintindu-şi de existenţa lor. 


Dacă omul uită sau nu ştie de existenţa celor două sisteme, el 
este influențat numai de natură (Elokim), nu şi de Providența 
personală a Creatorului (HaVaYaH). Fără a juxtapune aceste două 
sisteme, acceptând doar unul dintre ele (fie El controlează totul, fie 
eu), pare că fie Creatorul, fie omul nu există. Evoluţia omului către 
Creator este posibilă numai atunci când el poate combina în sine, 
forţat, aceste două sisteme providenţiale înaintea fiecărei acțiuni. 


12) Îți voi da un exemplu din lumea noastră. Să presupunem că 
un om se ascunde de străini, astfel încât nimeni să nu-l poată 
vedea sau să-l simtă, dar nu se poate ascunde de el însuşi. La fel 
se întâmplă şi cu cele 10 Sfirot pe care le numim Keter, Hohma, 
Bina, Hesed, Gvura, Tiferet, Neţah, Hod, Yesod şi Malhut. Ele 
nu sunt decât 10 voaluri în spatele cărora ascunde lumea Ein 
Sof. Sufletele vor trebui să primească în viitor orice lumină le 
este transferată de cele 10 Sfirot din lumea Ein Sof. 


Reţine bine, există Infinitatea, cele 10 ecrane ascunse, și 
sufletele. 

Dacă un suflet se află în spatele celor 10 "învelişuri”, el nu simte 
deloc lumea Infinitului (Ein Sof). Pe măură ce sufletul "scoate" 
aceste "învelişuri”, el se apropie de lumea Ein Sof și începe să o 
simtă tot mai mult. 

Măsurile simţirii lumii Ein Sof sunt numite lumi - Adam 
Kadmon, Aţilut, Bria, Yeţira, Asiya - sau trepte ale scării spirituale, 
620 niveluri, 125 niveluri, 10 niveluri, Sfirot. Nu are importanţă cum 
le spunem; calea și distanţa sunt aceleași. 


Sufletele dobândesc proprietățile luminii în funcţie de cât de 
mult primesc din aceasta şi de la ce nivel al celor zece Sfirot, 
indiferent de “învelişul” în spatele căruia se întâmplă să se afle. 
Lumina din interiorul celor 10 Sfirot este absolut omogenă și statică 
la toate nivelurile lumilor, în timp ce sufletele care primesc sunt 
împărţite în 10 niveluri, corespunzând proprietăților denumirilor 
acestor niveluri. 

Aceasta înseamnă că Creatorul este indivizibil și neschimbat în 
Infinitate. Aflându-se la unul dintre niveluri, sufletul primește prin 
ecranele-ascunderi ale Creatorului și, firește, primește deja lumina 
distorsionată. 


Fiecare dintre aceste nume - Keter, Hohma, Bina, Hesed, Gvura, 
Tiferet, Neţah, Hod, Yesod şi Malhut - înseamnă o anumită 
proprietate, care ascunde și în același timp dezvăluie. Pe de o parte, 
fiecare nume vorbește despre cât de mult îmi ascunde Creatorul şi, 
pe de altă parte, vorbește despre cât de mult mi-L dezvăluie pe 
Creator dacă urc la acel nivel. Acestea sunt două direcții 
contradictorii - măsura ascunderii și măsura revelării. 


Toate aceste ecrane de ascundere despre care vorbim acum acționează 
numai în lumea Bria şi mai jos de ea, pentru că sufletele care primesc 
această lumină sunt doar în aceste trei lumi Bria, Yeţira şi Asiya. 

Ce inseamna asta? Sufletele pot fi chiar mai înalte decât lumile 
lui Bria, Yețira şi Asiya, dar numai pe măsură ce se înalță cu aceste 
lumi. Cu alte cuvinte, sufletele sunt întotdeauna în aceste trei lumi. 
Noţiunea de "ascensiune a lumilor” înseamnă că, dacă omul 
părăsește această lume, el poate fi în lumea Asiya, apoi în lumea 
Yeţira, apoi în lumea Bria, dar el nu poate să urce mai sus de lumea 
Bria. Dacă urcă, el o face numai în interiorul acestor lumi. Prin 

eforturile sale, face ca aceste lumi să urce cu el. Aceste lumi sunt 
acoperirea lui. Cu aceste lumi se urcă la Aţilut și apoi la lumea Fin 
Sof. 

În lumile Adam Kadmon şi Ațilut, sufletele există numai în 
Gând, fiind inseparabile faţă de Creator. De aceea, aceste 10 
“învelişuri” acționează numai în cele 10 Sfirot din lumea Bria, 
Yetira şi Asiya. Cu toate acestea, chiar și în aceste lumi cele 10 
” învelişuri” sunt considerate absolut divine, în jos până la 

sfârşitul lumii Asiya. 

Nu există nicio distincţie între Sfirot şi Creator, întocmai 
precum înainte de toate restricțiile. Diferenţa este doar în 
Kelim din care sunt constituite cele 10 Sfirot, deoarece în 
lumile Adam Kadmon şi Ațilut, puterea celor zece Sfirot nu s- 
a manifestat încă suficient, întrucât aceste 10 Sfirot sunt doar 
într-un Gând. Ale lor Kelim încep să-şi exprime puterea de 
ascundere numai în lumile Bria, Yetira şi Asiya. 


Cu toate acestea, datorită "învelişurilor”, lumina din aceste 10 
Sfirot rămâne neschimbată, după cum s-a spus: "Niciodată nu mă 
schimb, - spune Creatorul despre EI Însuși, - Eu sunt omniprezent 
şi «Mă schimb» numai în ochii omului, în funcţie numai de 
capacitatea lui de a Mă simţi și de gradul de corectare a 
proprietăţilor sale, a ochilor lui”. 


13) Pot să apară unele întrebări: dacă nu există nici o 
manifestare a sufletelor care primesc lumina în lumile Adam 
Kadmon şi Ațilut, atunci de ce sunt 10 Sfirot acolo, 10 Kelim? 
Pentru ce există lumile Adam Kadmon şi Ațilut, dacă nu există 
suflete acolo? Dacă aceste lumi nu ascund sau nu 
restricționează nimic, atunci care este rolul lor? De asemenea, 
dacă restricționează lumina prin diferite măsuri, atunci pentru 
cine se face asta? Există două răspunsuri: 


a) Toate lumile şi Sfirot trebuie să se dezvolte în acest fel. 

b) În viitor, sufletele trebuie să primească de la cele 10 Sfirot din 
lume Adam Kadmon şi Aţilut, datorită ascensiunii lumilor 
Bria, Yețira şi Asiya către Ațilut şi apoi către Adam Kadmon. 
De aceea, trebuie să existe trepte, locuri pregătite în avans în 
aceste lumi, astfel încât lumile Bria, Yeţira și Asiya să poată 
urca acolo, să pătrundă în ele şi să primească o mai mare 
revelare a Creatorului. 


Altfel, un suflet nu poate să urce; el poate face acest lucru 
numai cu lumile Bria, Yeţira şi Asiya, pentru că aşa vor trebui 
sufletele să urce acolo, iar aceste lumi vor străluci asupra sufletelor 
în acel moment. Apoi, fiecare dintre ele va primi nivelul său din 
aceste 10 Sfirot. 


14) Astfel, vedem că În țelepciunea Cabala vorbeşte despre toate 
lumile şi nivelurile, despre tot, dar nu despre Creator. Se referă 
la Kelim, vasele care măsoară stările de ascundere pentru 
suflete, astfel încât ulterior să poată primi lumina din lumea Ein 
Sof în funcție de nivelurile lor. Toate aceste voaluri de ascundere 
le afectează numai pe acelea care ar trebui să primească lumina 
şi nu pe Cel Unic care, ca Sursă, se ascunde în spatele lor, ceea 
ce înseamnă că nu-L influențează pe Creator. 


Lumile sunt niveluri ca filtrele fără viață din lumea noastră; ele 
împiedică lumina, dar contrar sufletelor vii, ele nu pot lua parte în 
mod conştient la procesul de comunicare cu Creatorul. Sfira 
(ecranul, lumea) este un dispozitiv fără viață pentru ascunderea 
faţă de suflete a luminii spirituale. Ce fel de dispozitiv este acesta? 
Am vorbit deja despre asta - acest dispozitiv din interiorul nostru 
este egoismul nostru. 


15) Prin urmare, putem diviza aceste Sfirot şi Parțufim în trei 
părți: Esenţa Creatorului, vasele şi lumina. Nu avem nici un fel 
de înțelegere sau simţire a Creatorului însuși, nici în senzațiile 
noastre, nici în mintea noastră. 

Există întotdeauna două proprietăți opuse în vase, 
“ascunderea” şi "revelarea”, întrucât vasul ÎI ascunde mai întâi 
pe Creator, astfel încât aceste 10 vase, numite cele 10 Sfirot, 
reprezintă nivelurile de ascundere ale Creatorului. Cu toate 
acestea, după ce sufletele sunt corectate, în funcție de condiţiile 
spirituale dictate de către cele 10 Sfirot, aceste niveluri de 
ascundere se transformă în niveluri de revelare, de dobândire a 
Creatorului. 


Astfel, se constată că vasele constau din două proprietăți 
contradictorii una față de cealaltă, iar gradul de revelare în 
interiorul vasei (om, suflet) este acelaşi cu gradul de ascundere. 
Pe cât de grosier este vasul (sufletul), adică, cu cât îl ascunde 
mai mult pe Creator şi cu atât mai egoist devine el în procesul 
de corectare, cu atât mai puternică este lumina care se revelează 
în el la sfârşitul corecției. Aşadar, aceste două proprietăți opuse 
sunt de fapt doar una singură. 

Lumina din interiorul Sfirot este o măsură a luminii 
Creatorului primită de suflete în funcție de proprietățile 
corectate. Totul iese din Creator: ambele vase şi lumina care le 
umple. Prin urmare, în interiorul celor 10 recipiente există 
întotdeauna 10 lumini, adică 10 niveluri de revelare în funcţie 
de proprietățile vaselor. 


Nu putem distinge între Creator şi lumina Lui. În afara vasului, 
El este imperceptibil, imposibil de înțeles. Putem dobândi numai 
ceea ce intră în Kelim, proprietăţile noastre corectate. Înțelegem 
numai ceea ce vine de la El, ceea ce îmbracă vasele noastre, adică 
proprietățile noastre formate din 10 Sfirot. Prin urmare, ceea ce 
percepem în Creator numim lumină, deşi este o senzație 
subiectivă în interiorul proprietăților corectate ale sufletelor 
noastre. 


Vasul simte că există independent, dar aceasta este o iluzie. Ce 
putem înțelege despre Creator? Descoperim proprietatile noastre 

corectate. Conform cu numele cu care le denumim, bunătate, milă 
etc., atribuim aceste proprietăți Creatorului. Scopul Creaţiei, gradul 
unităţii noastre cu Creatorul, se găseşte în asemănarea absolută cu 
El, în revelarea întregii măreții, eternității și perfecțiunii Lui. 

